**ROKIŠKIO RAJONO SAVIVALDYBĖS**

**2024–2026 METŲ STRATEGINIS VEIKLOS PLANAS**

**I SKYRIUS**

**SAVIVALDYBĖS MISIJA IR VEIKLOS PRIORITETAI**

Rokiškio rajono savivaldybės misija – teikti rajono gyventojams kokybiškas bei atitinkančias išreikštus poreikius paslaugas.

Rokiškio rajono savivaldybės 2024–2026 metų strateginis veiklos planas (toliau – SVP) – tai veiklos lygmens planavimo dokumentas, rengiamas vadovaujantis Lietuvos Respublikos vietos savivaldos įstatymu, Lietuvos Respublikos strateginio valdymo įstatymu, Lietuvos Respublikos Vyriausybės nutarimu patvirtinta Strateginio valdymo metodika ir Rokiškio rajono savivaldybės tarybos (toliau – Savivaldybės taryba) sprendimu patvirtintu Strateginio planavimo organizavimo tvarkos aprašu. SVP rengiamas detalizuojant Rokiškio rajono savivaldybės strateginio plėtros plano iki 2030 metų ir kitų Savivaldybės tarybos patvirtintų programavimo lygmens dokumentų tikslus, uždavinius bei priemones, susiejant šiuos elementus su finansiniais ir žmonių ištekliais, kuriais disponuoja savivaldybė.

Rokiškio rajono savivaldybės tarybos 2023 m. sausio 27 d. sprendimu Nr. TS-1 patvirtintame Rokiškio rajono savivaldybės strateginiame plėtros plane iki 2030 metų nustatyti 4 Savivaldybės plėtros prioritetai: 1) Pažangios ekonomikos tvari plėtra; 2) Kūrybiškos ir aktyvios bendruomenės telkimas; 3) Socialiai atsakingos valdysenos plėtojimas; 4) Darnus aplinkos ir infrastruktūros vystymas.

Atsižvelgiant į Rokiškio rajono savivaldybės strateginiame plėtros plane iki 2030 metų nustatytus Savivaldybės plėtros tikslus ir uždavinius, 2024-2026 m. laikotarpiui nustatomi šie Savivaldybės veiklos prioritetai:

1. Rajono ekonominės aplinkos vystymas.
2. Kokybiškų ir prieinamų švietimo paslaugų teikimas.
3. Kultūros paslaugų plėtra ir kūrybiškos visuomenės skatinimas.
4. Sporto ir kūno kultūros plėtra.
5. Sveikatos priežiūros paslaugų prieinamumo didinimas bei kokybės gerinimas.
6. Socialinių paslaugų įvairovės, kokybės ir prieinamumo didinimas.
7. Susisiekimo sistemos plėtra.
8. Pagrįsto pažangiais principais savivaldybės valdymo užtikrinimas.
9. Visuomenės įsitraukimo į valdyseną skatinimas bei sąlygų jaunimo užimtumui suteikimas.
10. Aukštos gyvenamosios aplinkos kokybės užtikrinimas.

Veiklos prioritetus detalizuojantys uždaviniai, priemonės, jų lėšų poreikis bei siekiami rodikliai integruoti į 6 SVP programas: 01 Savivaldybės funkcijų įgyvendinimo ir valdymo, 02 Ugdymo kokybės ir mokymosi aplinkos užtikrinimo; 03 Kultūros, sporto, bendruomenės, vaikų ir jaunimo gyvenimo aktyvinimo; 04 Socialinės paramos ir sveikatos apsaugos paslaugų kokybės gerinimo; 05 Rajono infrastruktūros objektų priežiūros, plėtros ir modernizavimo; 06 Kaimo plėtros, aplinkos apsaugos ir verslo skatinimo.

**II SKYRIUS**

**SAVIVALDYBĖS PLĖTROS TIKSLAI, UŽDAVINIAI IR JŲ STEBĖSENOS RODIKLIAI**

**1 lentelė. Tikslai, uždaviniai ir jų stebėsenos rodikliai.**

|  |  |  |  |  |  |
| --- | --- | --- | --- | --- | --- |
| **SSPP tikslai ir uždaviniai** | **Stebėsenos rodiklis (matavimo vnt.)** | **Pradinė stebėsenos rodiklio reikšmė (metai)** | **Siektinos stebėsenos rodiklio reikšmės** | **Faktinė stebėsenos rodiklio reikšmė (metai)** | **Siekiama stebėsenos rodiklio reikšmė (2030 metai)** |
| **2024 metai** | **2025 metai** | **2026 metai** |
| 1 | 2 | 3 | 4 | 5 | 6 | 7 | 8 |
| 1**.1. Tikslas. Plėtoti investicijas skatinančią, į aukštesnę pridėtinę vertę orientuotą ekonominę aplinką** | **Gyventojų užimtumo lygis (15-64 metų) (proc.) ir santykis su šalies vidurkiu (proc.) (Rodiklis iš RPP)** | **68,8% 94,9% (2021 m.)** | **69 % 95 %**  | **69,3 % 97 %**  | **69,9 % 98 %**  | **74,1 100,4 (2022 m.)** | **71,0 % 96,0 %**  |
| **Pridėtinė vertė gamybos sąnaudomis pagal veiklos vykdymo vietą (nefinansinių įmonių), tenkanti 1 dirbančiajam (tūkst. Eur) ir santykis su šalies vidurkiu (proc.)**  | **15,9 tūkst. Eur 69,7% (2020 m.)** | **24,0 tūkst. Eur 78%**  | **24,8 tūkst. Eur 76%**  | **24,0 tūkst. Eur 75%**  | **24,8 tūkst. Eur 81 % (2022 m.)** | **24,0 tūkst. Eur 75,0%**  |
| **Vidutinis mėnesinis (bruto) darbo užmokestis (EUR) ir santykis su šalies vidurkiu (proc.)** | **1366,9 Eur 79,5 % (2022 m. I k.)** | **1800 80%** | **1910 81%** | **2100 81,5%** | **1636,90 Eur 81,6 % (2023 m III k.)** | **1600 Eur 85,0 %**  |
| 1.1.1. Uždavinys. Pagerinti investicijų pritraukimo ir verslo plėtros sąlygas | Materialinių investicijų (MI), tenkančių 1-am gyventojui, dydis (EUR) ir santykis su šalies vidurkiu (proc.) | 1445 Eur 44,6 % (2020 m.) | 1750 38% | 1830 39% | 1915 40% | 1664 Eur 37,9 % (2022 m) | 2000 Eur 50,0 %  |
| Tiesioginių užsienio investicijų (TUI), tenkančių 1-am gyv., dydis (EUR) ir santykis su šalies vidurkiu | 1460 Eur 17,1 % (2020 m.)  | 1660 15,5% | 1725 16% | 1810 16,5% | 1609 Eur 15,4 % (2022 m.) | 2000 Eur 20,0 %  |
| 1.1.2. Uždavinys. Padidinti gyventojų verslumą, kompetencijas ir ekonominį mobilumą, viešojo ir privataus sektorių bendradarbiavimą | Verslumo lygis (veikiančių MVĮ tenkančių 1000 gyv. metų pradžioje, vnt.) ir santykis su šalies vidurkiu (proc.)  | 19 vnt. 57,6 % (2021 m. pr.)  | 22 vnt. 60% | 23 vnt. 60% | 25 vnt. 60% | 21 vnt. 60% (2023 m.)  | 28 vnt. 60,0 %  |
| Veikiančių ūkio subjektų skaičiaus pokytis (proc.)  | 5,9 % (2021 m. palyginti su 2020 m.) | 7% (2024 m. palyginti su 2023 m.) | 7% (2025 m. palyginti su 2024 m.) | 8% (2025 m. palyginti su 2024 m.) | 7,4 % (2023 m. palyginti su 2022 m.) | 10,0 % (2030 m. palyginti su 2025 m.) |
| Veikiančių ūkio subjektų, kurių pagrindinė veikla yra žemės ūkis, dalis (proc.)  | 2,4 % (2021 m.)  | 2,40% | 2,40% | 2,40% | 2,7 % (2023 m.) | Nemažėjantis  |
| 1.1.3. Uždavinys. Išvystyti tvarų ir konkurencingą žemės ūkį  | Bendroji žemės ūkio produkcija, tenkanti 1 ha žemės ūkio naudmenų (tūkst. EUR)  | 0,51 tūkst. Eur (2020 m.) | 0,51 tūkst. Eur | 0,51 tūkst. Eur | 0,51 tūkst. Eur | 0,75 tūkst. Eur (2022 m.) | Nemažėjantis  |
| **1.2. Tikslas. Tolygiai vystyti švietimo paslaugas ir gerinti prieinamumą**  |  **Nedarbo lygis (proc.)** |  **17,5 % (2021 m.)**  | **12%** | **11,50%** | **10,50%** | **12,1 (2022 m.)** | **8,00 %** |
| **Apibendrinantis valstybinių brandos egzaminų (VBE) rodiklis ir vieta tarp didžiųjų kaimiškų savivaldybių** | **203,8 21 vieta iš 32 (2020-2021 m. m.)**  | **190 17 vieta** | **190 17 vieta** | **195 15 vieta** | **164,3, 15 vieta iš 32 (2022 m)** | **Patekti į 15-tuką (2029-2030 m.m.)**  |
| 1.2.1. Uždavinys. Pagerinti ugdymo(si) aplinką, įdiegti inovacijas | Geros būklės mokyklų pastatų dalis (proc.) | 46,7 % (2020-2021 m. m.) | 50% | 55,50% | 55,50% | 46,15% | 75,0 % (2029-2030 m.m.)  |
| 1.2.2. Uždavinys. Sudaryti vienodas galimybes įgyti kokybišką išsilavinimą visiems visoje rajono teritorijoje  | 3-5 metų vaikų, ugdomų švietimo įstaigose, dalis (proc.) | 79,0 % (2020-2021 m. m.) | 81% | 81,50% | 82% | 80,30% | 84,0 % (2029-2030 m. m.) |
|  Negalią turinčių mokinių, ugdomų (mokiniai, turintys nežymius intelekto sutrikimus, autizmą, regos ir klausos sutrikimus, judesio ir padėties, lėtinius neurologinius, įvairiapusės raidos sutrikimus, kompleksinę negalią) įtraukiuoju būdu bendros paskirties švietimo įstaigose, dalis (proc.) | 69,5 % (2020-2021 m. m.) | 95% | 95% | 95% | 95,50% | 75,0 % (2029-2030 m. m.) |
| Neformaliojo švietimo galimybėmis mokykloje ir kitur besinaudojančių mokinių dalis (proc.) | 56,0 % (2020-2021 m. m.) | 65% | 67% | 68% | 62,4 % (2022-2023 m.m.) | 75,0 % (2029-2030 m. m.)  |
|  Švietimo pagalbos specialistų, tenkančių 100-ui mokinių, skaičius (koeficientas)  | 0,8 (2020-2021 m. m.) | 0,9 | 0,9 | 0,95 | 0,9 (2022-2023 m.m.) | Didėjantis (2029-2030 m. m.)  |
|  Suorganizuotų kvalifikacijos kėlimo renginių skaičius (vnt.) vidutiniškai 1 mokytojui per laikotarpį kvalifikacijos kėlimui tenkančių valandų skaičius (val.)  | 158 renginiai/ 38,81 val. (2021-2022 m.m.) | 190 renginių 42 val | 190 renginių 42 val | 140 renginių 30 val.  | 170 renginių 38,94 val. 2023 m. | Nemažėjantis (2029-2030 m. m.) |
| 1.2.3. Uždavinys. Pagerinti švietimo sistemos atitiktį kintančiai aplinkai ir padidinti mokymosi visą gyvenimą lygį  |  Neformaliojo ir formaliojo suaugusiųjų švietimo galimybėmis savivaldybėje besinaudojančių gyventojų dalis (proc.)  | 17,9 % (2021 m.) | 18,20% | 18,50% | 19% | 18 % | 20,00 % |
| **2.1. Tikslas. Ilginti turisto buvimo rajone trukmę ir populiarinti rajoną**  | **Vidutinės vieno turisto nakvynės trukmė (d.) ir santykis su šalies vidurkiu (proc.)** | **1,9 d. 86,4 % (2021 m.)** | **2 d.** | **2 d.**  | **2 d.**  | **2,9 d. 137,4 % (2022m.)** | **2,5 d. 95,0 %** |
| 2.2.1. Uždavinys. Padidinti turizmo objektų patrauklumą ir žinomumą  |  Turistų, apsilankiusių Rokiškio TVIC internetinėje svetainėje, skaičius (prisijungimai) | 47,19 tūkst. vnt. (2021 m.) | 44 tūkst. vnt.  | 46 tūkst. vnt.  | 48 tūkst. vnt.  | 44272 (2023 m.) | 65,00 tūkst. vnt |
|  Įveiklintų nekilnojamojo kultūros/gamtos paveldo objektų dalis (proc.) | 1,11 % (2022 m.) | 2,22% | 3,70% | 4,81% |  270 vnt. nekilnojamųjų kultūros vertybių | 11,10 % |
| Kultūros/ gamtos paveldo objektų, į kurių įveiklinimą/ išsaugojimą/ pritaikymą aktyviai įsitraukė BO ir NVO (įskaitant religines), skaičius (vnt.) | 3 vnt. (2022 m.) | 5 | 6 | 7 | 5 | 10 vnt. |
| **2.2. Tikslas. Plėsti kultūros paslaugų skvarbą ir didinti visuomenės kūrybiškumą**  | Kultūrinėse veiklose dalyvaujančių asmenų skaičius (asm.) | 318 tūkst. asm. (2021 m.) | 318 tūkst. asm. | 318 tūkst. asm. | 318 tūkst. asm. | 433,2 tūkst. asm. (2022 m.) | Nemažėjantis  |
|  Meno mėgėjų kolektyvų dalyvių skaičius (asm.) | 354 asm. (2021 m.) | 595 asm. | 596 asm. | 597 asm. |  594 asm. (2022 m.) | Didėjantis  |
| 2.2.1. Uždavinys. Išvystyti ir pritaikyti kultūros infrastruktūrą  | Kultūros paslaugų įstaigų (pastatų ar jų dalių), kuriems reikalingas atnaujinimas/ remontas/ rekonstrukcija, dalis (proc.) | 50,0 % (2022 m. pr.) | 50% | 50% | 50% | 50% (2022 m.) | Nedidėjantis |
| 2.2.2. Uždavinys. Padidinti kultūros produktų kokybę ir prieinamumą  |  Kultūros centrų funkcijas įgyvendinančių įstaigų lankytojų ir dalyvių skaičius (tūkst. asm.) | 53,6 tūkst. asm. (2021 m.) | 54 tūkst. asm. | 54 tūkst. asm.  | 54 tūkst. asm.  | 133,1 tūkst. asm. (2022 m.) | Nemažėjantis  |
|  Savivaldybės viešųjų bibliotekų lankytojų skaičius (tūkst. asm.) | 181,5 tūkst. asm. (2020 m.) | 181,5 tūkst. asm.  | 181,5 tūkst. asm.  | 181,5 tūkst. asm.  | 189,8 tūkst. asm. (2022 m.) | Nemažėjantis  |
| Muziejų lankytojų skaičius ir (tūkst. asm.) | 33 tūkst. asm. (2020 m.) | 33 tūkst. asm.  | 33 tūkst. asm.  | 33 tūkst. asm.  | 40,3 tūkst. asm. (2022 m.) | Nemažėjantis  |
| 2.2.3. Uždavinys. Išplėtoti kultūrinę partnerystę, sustiprinti tinklaveiką  | Partnerių kultūros srityje skaičius (vnt.) | 50 vnt. (2022 m. pr.) | 50 vnt.  | 51 vnt.  | 52 vnt.  | 50 vnt. (2022 m.) | Didėjantis  |
| **2.3. Tikslas. Ugdyti fiziškai aktyvią ir sportuojančią vietos bendruomenę**  | Aktyviai sportuojančių gyventojų dalis (proc.) ir santykis su šalies vidurkiu (proc.) | 14,1 % 303,2 % (2021 m.) | 4 % 87 %  | 4,1% 87,5 %  | 4,2 % 88%  | 3,98 % 86,9 % (2022 m.) | Nemažėjantis  |
| 2.3.1. Uždavinys. Išvystyti bendruomeninę fizinio aktyvumo ir (arba) profesionaliam sportui tinkamą infrastruktūrą  | Sporto infrastruktūros objektų (sporto bazių), tenkančių 10 tūkst. gyv. skaičius (vnt.) ir santykis su šalies vidurkiu (proc.) | 33 vnt. 157,1 % (2021 m.) | 33 vnt. 150 %  | 33 vnt. 150 %  | 33 vnt. 150 %  | 32 vnt. 150,26 % (2022 m.) | Nemažėjantis  |
| 2.3.2. Uždavinys. Išplėtoti prieinamas, įvairiems poreikiams pritaikytas, patrauklias fizinio aktyvumo/ sporto paslaugas  | Sportuojančių moterų dalis (proc.) ir santykis su šalies vidurkiu (proc.) | 51,3 % 192,1 % (2021m.) | 23 % 90 %  | 24 % 90,5%  | 25% 91%  | 22,9 % 89,87 % (2022 m.) | Nemažėjantis  |
| **3.1. Tikslas. Stiprinti ir saugoti gyventojų sveikatą**  | **Vidutinės tikėtinos gyvenimo trukmė (metais) ir santykis su šalies vidurkiu (proc.)** | **72,7 m. 96,8 % (2020 m.)** | **73** | **73,3** | **73,7** | **74,5 100,4 % (2021 m.)** | **75 m. 98,0 %** |
| **Skirtumas tarp vyrų ir moterų gyvenimo trukmės (metais)** | **9,97 m. (2020 m.)** | **9,4** | **9,1** | **8,9** | **10,3 (2021 m.)** | **8 m.**  |
| 3.1.1. Uždavinys. Pagerinti sveikatos priežiūros paslaugų kokybę ir prieinamumą  |  Išvengiamas mirtingumas (proc.) ir santykis su šalies vidurkiu (proc.) | 34,8 % 110% (2019 m.) | 24 % 120,6 %  | 24% 120,6 %  | 24 % 120,6 %  | 24,0 113,3%  | 30,0 % 100% (atitinka šalies vidurkį) |
| Mobilių sveikatos priežiūros brigadų/ gavėjų sk. (vnt.) | 1 brigada 300 asm. (2022 m.pr.) | 1 brigada 590 asm. | 1 brigada 630 asmenų | 2 brigados 800 asmenų | 1 brigada 576 asm. (per 2023 m. 11 mėn.) | 3 brigados 900 asm.  |
| 3.1.2. Uždavinys. Išplėtoti poreikius atitinkančias, visiems prieinamas visuomenės sveikatos paslaugas  | Suaugusiųjų, kurie vertina savo sveikatą kaip gerą arba labai gerą, dalis (proc.) ir santykis su šalies vidurkiu (proc.) | 62,2 % 107,1 % (2018 m.)  | 68,9 % 62,4 %  | 68,9 % 62,4 %  | 68,9 % 62,4 %  | 68,9 62,4 %  | Nemažėjantis  |
| Mokyklinio amžiaus vaikų, kurie jaučiasi pakankamai laimingi arba labai laimingi vertindami savo dabartinį gyvenimą, dalis ir santykis su šalies vidurkiu (proc.) | 72,2 % 98,6 % (2020 m.) | 72,2 % 73,2 %  | 72,2 % 73,2 %  | 72,2 % 73,2 %  | 72,2 % 73,2 %  | 75,0 % 100,0 % (atitinka šalies vidurkį) |
|  Asmenų, dalyvavusių reguliariuose fizinio aktyvumo užsiėmimuose, sk. | 89 asm. (2021 m.) | 400 asm. | 500 asm. | 500 asm. | 466 asm. | Ne mažiau 1000 Asm |
| **3.2. Tikslas. Didinti socialinę įtrauktį ir tuo pačiu užtikrinti saugesnę aplinką rajone**  | **Skurdo rizikos lygis (proc.) ir santykis su šalies rodikliu (proc.)** | **30,6 % 153% (2021 m. pr.)** | **25,3% 128%** | **25,0% 127%** | **24,6% 123%** | **25,8% 129,7 % (2023 m.)** | **22,0 % 133%** |
| 3.2.1. Uždavinys. Pagerinti ir pritaikyti socialinę infrastruktūrą pažeidžiamoms gyventojų grupėms  |  Atnaujintų socialines paslaugas teikiančių savivaldybės pavaldumo įstaigų ir jų filialų dalis (proc.) | 80% (2022 m. pr.) | 90% | 95% | 98% | 85,0% | 100% |
| Socialinio būsto poreikio patenkinimas nuo jo laukiančiųjų asmenų (šeimų) skaičiaus (proc.) | 68,3% (2021 m.)31,7 % \* | 34%\*\* | 35% \*\* | 36% \*\* | 33% (2023 m.) \*\* | 75,00 % |
| 3.2.2. Uždavinys. Pagerinti socialinių paslaugų kokybę ir prieinamumą, padidinti jų įvairovę  | Socialines paslaugas gaunančių tikslinės grupės asmenų dalis nuo bendro su skurdo rizika ar socialine atskirtimi susiduriančių gyventojų skaičiaus (proc.) | 15,17 % (2021 m.) | 20,50% | 22,30% | 24,30% | 18,73% | 100% |
| 3.2.3. Uždavinys. Išplėtoti socialinę atsakomybę, užtikrinti prevencinių priemonių taikymą bei pasiruošimą ekstremalioms situacijoms  | NVO ir BO, dirbančių su socialinę atskirtį patiriančiais asmenimis ir jų grupėmis, sk. (vnt.) | 9 vnt. (2022 m. pr.) | 23 vnt. | 24 vnt. | 25 vnt. | 19 vnt. | 15 vnt. |
|  |
| Smurtą artimoje aplinkoje patyrusių asmenų skaičius, tenkantis 1000 gyv. (vnt.) ir santykis su šalies vidurkiu (proc.) | 2,26 asm. 110% (2021 m.) | 2,1 asm. 102,0 % | 2,05 asm. 101,7 % | 2,0 asm. 100,3 % | 2,13 asm. 102,9 % (2023 m.)  | 2 asm. 100% (atitinka šalies vidurkį) |  |
| R-3.2.3-5 Žuvusių gaisruose žmonių skaičius (asm.) | 1 vnt. (2021 m.) | 0 | 0 | 0 | 2 | Nedidėjantis |  |
| **3.3. Tikslas. Užtikrinti efektyviai veikiančią savivaldą**  | **Asmenų aptarnavimo savivaldybės administracijoje kokybės vertinimas (proc. teigiamai įvertinusių nuo visų respondentų sk.)** | **87% (2021 m.)** | **78%** | **80%** | **82%** | **76 % (2023 m.)** | **95%** |  |
| 3.3.1. Uždavinys. Padidinti savivaldybės teikiamų administracinių ir viešųjų paslaugų efektyvumą ir prieinamumą, išplėtoti skaitmeninimą  |  Elektroninių paslaugų dalis nuo bendro RRSA teikiamų administracinių paslaugų skaičiaus (proc.) | 40% (2021 m.) | 50 % | 53 % | 55 % | 45 % (2023 m.) | 70% |  |
| Savivaldybės administracijos kvalifikuotų darbuotojų (tarnautojų ir A/B lygio darbuotojų), per metus tobulinusių kvalifikaciją, dalis (proc.) | 36,84 (2021 m.) | 50% | 55% | 60% | 39,75% (2023 m.) | ne mažiau už praėjusiais metais dalyvavusių darbuotojų |  |
| 3.3.2. Uždavinys. Pagerinti savivaldybės veiklos valdymą  | Savivaldybės valdomų įmonių, kurios pasiekė visus akcininko suformuotus veiklos ir finansų valdymo tikslus, dalis (proc.) | 33,3 % (2021m.) | 55% | 65% | 80% | 50 % (2023 m.) | 100,00 % |  |
| 3.3.3. Uždavinys. Sustiprinti teigiamą Rokiškio rajono savivaldybės įvaizdį, pagerinti komunikaciją  | Savivaldybės komunikacijos lygis (Rokiškio rajono savivaldybės, Rokiškio rajono savivaldybės tarybos, Rokiškio rajono savivaldybės administracijos paskyrų socialinių tinklų (pvz., „Facebook“, „Instagram“ ir pan.), kitokių medijų (pvz., „YouTube“), Rokiškio rajono savivaldybės oficialios svetainės sekėjų skaičius) | Savivaldybės interneto svetainės lankytojų sk. – 170,7 tūkst. vnt., atsivertimų sk. – 1412,9 tūkst. vnt. Socialinių paskyrų sk. – 3 vnt. FB – 4,7 tūkst. sek. „YouTube“ – 86 vaizdo įrašų (2022 m. 07mėn.) | Savivaldybės interneto svetainės lankytojų sk. – 170,7 tūkst. vnt., atsivertimų sk. – 1412,9 tūkst. vnt. Socialinių paskyrų sk. – 3 vnt. FB – 4,7 tūkst. sek. „YouTube“ – 86 vaizdo įrašų  | Savivaldybės interneto svetainės lankytojų sk. – 170,7 tūkst. vnt., atsivertimų sk. – 1412,9 tūkst. vnt. Socialinių paskyrų sk. – 3 vnt. FB – 4,7 tūkst. sek. „YouTube“ – 86 vaizdo įrašų  | Savivaldybės interneto svetainės lankytojų sk. – 170,7 tūkst. vnt., atsivertimų sk. – 1412,9 tūkst. vnt. Socialinių paskyrų sk. – 3 vnt. FB – 4,7 tūkst. sek. „YouTube“ – 86 vaizdo įrašų  | Savivaldybės interneto svetainės lankytojų sk. – 186,7 tūkst. vnt., atsivertimų sk. – 1597 tūkst. vnt. Socialinių paskyrų sk. – 3 vnt. FB – 5,7 tūkst. sek. „YouTube“ – 42 vaizdo įrašų (2023 m. ) | Nemažėjantis  |  |
| Savivaldybės pranešimų („išėjusių“ į skaitmeninę erdvę) skaičius (vnt.)  | n/ d (2021 m.) | 600 vnt. | 600 vnt. | 600 vnt. | 600 vnt. (2023 m.) | Ne mažiau 600 Vnt |  |
| **3.4. Tikslas. Užtikrinti sąlygas jaunimo užimtumui visoje rajono teritorijoje ir didinti visuomenės įsitraukimą į valdyseną**  | **Jaunimo (14–29 metų amžiaus) dalis (proc.) ir santykis su šalies vidurkiu (proc.)** | **16,7 % 101,8% (2022 m. pr.)** | **16%** | **15,90%** | **15,80%** | **16,1% 100 % (2023 m. pr.)** | **Ne mažesnis nei šalies vidurkis** |  |
| **Dalyvavusių Dalyvaujamajame biudžete iniciatyvų skaičius (vnt.)** | **6 vnt. (2022 m. pr.)** | **8 vnt.** | **9 vnt.** | **10 vnt.** | **9 (2023 m.)** | **10 vnt.**  |  |
| 3.4.1. Uždavinys. Išplėtoti veiklas ir paslaugas jaunimui, padidinti jų (savi)motyvaciją  | Aktyviai veikiančių jaunimo organizacijų/ su jaunimu dirbančių organizacijų skaičius (vnt.) | 8 vnt. / 29 vnt. (2021 m.) | 5 vnt. 21 vnt.  | 5 vnt. 23 vnt. | 6 vnt. 25 vnt. | 5 vnt. 21 vnt. (2023 m.) | Didėjantis  |  |
|  |
| 3.4.2. Uždavinys. Sutelkti nevyriausybinį sektorių, bendruomenes, gyventojus viešųjų paslaugų teikimui  | Veikiančių vietos veiklos grupių, nevyriausybinių, bendruomeninių organizacijų skaičius (vnt.) | VVG – 2 vnt. NVO–73 vnt.  |  VVG - 2 NVO-84  | VVG - 2 NVO-86  | VVG -2 NVO-87  | VVG - 2 vnt. NVO - 84 (2023 m.)  | Didėjantis  |  |
|  |
| 4.1.1. Uždavinys. Pagerinti susisiekimo infrastruktūrą, padidinti eismo saugumą  | Vietinės reikšmės kelių su patobulinta danga ilgio dalis bendrame vietinės reikšmės kelių ilgyje ir santykis su šalies vidurkiu (proc.) | 20,7 % \*\*\*63,9 % (2021 m.) | 8,3 %24,8 % | 8,4 %25,1 % | 8,6 %25,7 % | 8,2 %24,5 %(2023 m.) | 25,0 % 67% |  |
| 4.1.2. Uždavinys. Padidinti viešojo transporto paslaugų prieinamumą  | Vidutiniškai 1 gyventojui tenkantis kelionių autobusais skaičius (vnt.) ir santykis su šalies vidurkiu (proc.) | 11 vnt. 19,0 % (2021 m.) | 21 vnt. 24,7 % | 21 vnt. 24,7 % | 22 vnt. 25,9 % | 21 vnt. 24,7 % | Nemažėjantis  |  |
| 4.1.3. Uždavinys. Paskatinti gyventojus rinktis alternatyvius, įvairiarūšius judumo būdus  | Dviračių takų ilgis (km) ir metinis procentinis pokytis (proc.) | 8,2 km 127,8 % (2022 m. palyginti su 2021 m.) | 9,1 km 0 % | 9,2 km 1,1 % | 10,2 km 10,9 % | 9,1 km11,0 %(2023 m.) | 15 km 50% |  |
| **4.2. Tikslas. Labiau saugoti aplinką ir puoselėti kraštovaizdį, skatinti tvarų vartojimą**  | **Teršalų, išmetamų į aplinkos orą iš stacionarių taršos šaltinių, kiekis (kg), tenkantis 1 gyventojui ir santykis su šalies rodikliu (proc.)** | **23,5 kg 107,8 % (2021 m.)** | **22 kg** | **21,8 kg** | **21,6 kg** | **22,2 kg 108,8 (2022 m. )** | **Nedidėjantis** |  |
| **Apibendrinantis aplinkosaugos reitingas (balai)** | **30,4 balų iš 100 galimų (2021 m.)** | **36** | **37** | **38** | **35,03 (2023 m.)** | **Didėjantis**  |  |
| 4.2.2. Uždavinys. Pagerinti rajono inžinerinę infrastruktūrą, laikantis ekologiškumo ir inovatyvumo principų  | Išvalytų iki normų ir (arba) nuotekų, kurių nereikia valyti, dalis nuo bendrojo išleistų nuotekų dydžio (proc.) | 100% (2021 m.)  | 100% | 100% | 100% | 100% | 100,00 % |  |
| Gyventojų, centralizuotai aprūpinamų geriamojo vandens tiekimo paslaugomis, dalis, palyginti su visais gyventojais (proc.) (Rodiklis iš RPP) | 56,1 % (2021 m.) | 56,50% | 56,70% | 57,00% | 56,5 % (2023 m.) | 85,0 % |  |
| Gyventojų, aprūpinamų centralizuotai teikiamomis nuotekų tvarkymo paslaugomis dalis, palyginti su visais gyventojais (proc.) (Rodiklis iš RPP) | 46,8 % (2021 m.) | 46,80% | 46,90% | 47,00% | 46,8 % (2023 m.) | 75,0 % |  |
| 4.2.3. Uždavinys. Sumažinti aplinkos taršą, paskatinti žiediškumą | Sąvartynuose šalinamų komunalinių atliekų dalis, palyginti su bendru komunalinių atliekų srautu (proc.) (Rodiklis iš RPP) | 20,97 % (2021 m.) | 12% | 11% | 9% | 16,97 % (2022 m.) | 5,00 % |  |
| Paruoštų pakartotinai naudoti ir perdirbtų komunalinių atliekų dalis (proc.) ir palyginimas su ES normatyvu (proc.) (Rodiklis iš RPP) | 52,2 % 87% (2021 m.) | 63% | 65% | 67% | 55,03% (2022 m.) | 60,00 % |  |
| 4.2.4. Uždavinys. Pagerinti gyvenamosios aplinkos kokybę, tvariai plėtoti rajono teritoriją, viešąją ir bendruomeninę infrastruktūrą | Savivaldybei nuosavybės teise priklausančio naudojamo ir viso turto santykis (proc.) | 69,9 % (2022 m. pr.) | 72% | 73% | 75% | 70,47% (2022 m.) | 80 |  |
| **4.3. Tikslas. Tolygiai plėtoti alternatyvią energetiką**  | **Apibendrinantis darnios energetikos plėtros vertinimas (balai)** | **29,5 balų iš 100 galimų (2021 m.)** | **30** | **30,5** | **31** | **26 balai iš 100 galimų (2022 m.)** | **Didėjantis**  |  |
| 4.3.1. Uždavinys. Sumažinti energijos naudojimą viešajame sektoriuje  | Modernizuotų, renovuotų viešųjų pastatų dalis nuo bendro viešųjų pastatų skaičiaus (proc.) | 26% (2022 m.pr.)  | 27,10% | 28,57% | 29% | 27,1% (2023m) | Didėjantis  |  |
|  |

**III SKYRIUS**

**2024-2026 METAIS PLANUOJAMI PASIEKTI REZULTATAI**

Įgyvendinus Rokiškio rajono savivaldybės 2024-2026 metų strateginį veiklos planą planuojami pasiekti rezultatai nustatyti atsižvelgiant į Rokiškio rajono savivaldybės strateginiame plėtros plane iki 2030 metų nustatytus plėtros tikslus.

* ***Investicijas skatinanti ekonominė aplinka:***
1. tęsiamas bendradarbystės centro „Spiečius“ paslaugų pakete numatytų nemokamų paslaugų pradedančiajam verslui teikimas (mentorystės programa, akceleravimo programa, individualios verslo konsultacijos, mokymai ir kitos veiklos.);
2. užtikrinta individualizuota pagalba verslo pradžioje, vykdant VšĮ Inovacijų agentūros projektą „Inkubavimo, konsultavimo, mentorystės ir tinklaveikos programų vystymas, skatinant pradedančiųjų SVV subjektų kūrimąsi ir augimą regionuose“. Projekto įgyvendinimo laikotarpis 2024-2026 m.;
3. tobulinama Rokiškio rajono savivaldybės smulkaus ir vidutinio verslo rėmimo sistema (pakeisti Rokiškio rajono savivaldybės smulkaus ir vidutinio verslo plėtros programos nuostatai - patikslinant paraiškų minimalias pradines vertes, integruojant į nuostatus socialinio verslo apibrėžimą, numatant papildomas vertes bendradarbystės centro „Spiečius“ nariams ir kiti pakeitimai);
4. skatinama socialinių verslų plėtra, įgyvendinant projektą „Socialinio verslumo ekosistemos tobulinimas Žiemgaloje ir Šiaurės Lietuvoje“ (atlikta socialinio verslo plėtros krypčių ir jau išvystytų socialinių verslų analizė, sukurta metodinė medžiaga mokytojams socialinio verslumo mokymui mokykloje, informacinis gidas apie socialinį verslą, jo galimybes bendradarbystės centrui „Spiečius“, socialinio verslo vystymo veiksmų planas Panevėžio regionui, gerosios patirties mainai ir kitos veiklos). Projekto įgyvendinimo laikotarpis 2024-2026 m.
* ***Tolygiai vystomos ir prieinamos švietimo paslaugos:***
1. įgyvendinta „Tūkstantmečio mokyklų“ programa – ES lėšomis finansuojamą kompleksinę programą planuojama įgyvendinti per dvejus metus. Vykdant programoje užsibrėžtus uždavinius, numatoma didinti mokyklų vadovų ir pedagoginių darbuotojų kompetencijas, organizuoti įvairias ugdymo veiklas bei užsiėmimus.  Programoje suplanuota investicinė dalis – numatoma atnaujinti infrastruktūra bei įsigyti įvairi ugdymui reikalinga įranga ir priemonės Rokiškio Juozo Tumo-Vaižganto gimnazijoje, Rokiškio Juozo Tūbelio progimnazijoje, Rokiškio Senamiesčio progimnazijoje, Rokiškio rajono Kamajų A. Strazdo gimnazijoje, Pandėlio gimnazijoje. Programos įgyvendinimo laikotarpis 2024-2026 m.;
2. atnaujinta Rokiškio Juozo Tumo Vaižganto gimnazijos, Rokiškio Juozo Tūbelio progimnazijos infrastruktūra, vykdant projektą „Ugdymo paslaugų Rokiškio rajone prieinamumo didinimas atskirtį ar socialines rizikas patiriantiems vaikams“. Projekto įgyvendinimo laikotarpis 2024-2026 m. ;
3. įrengiamos gamtos ir tiksliųjų mokslų bei kalbų mokymosi laboratorijos ir priemonėmis aprūpintos efektyviai veikiančios rajono bendrojo ugdymo mokyklos. Projekto vykdytojas – Nacionalinė švietimo agentūra, partneris – Rokiškio rajono savivaldybės administracija). Projekto įgyvendinimo laikotarpis 2024-2028 m.;
4. padidintos Rokiškio r. savivaldybės ikimokyklinio ir priešmokyklinio amžiaus vaikų visos dienos ugdymosi galimybės, vykdant projektą „Įvairialypio švietimo plėtojimas Rokiškio rajono savivaldybėje, vykdant visos dienos mokyklų veiklą“: planuojama atnaujinti ar įsigyti aktyvias ugdymo priemones rajono švietimo įstaigose (Rokiškio lopšeliuose-darželiuose „Pumpurėlis“, „Nykštukas“, „Varpelis“, mokykloje-darželyje „Ąžuoliukas“ bei Kavoliškio skyriuje, Juodupės lopšelyje-darželyje, Pandėlio daugiafunkciame ugdymo centre, Obelių ir Kamajų gimnazijų ikimokyklinio ugdymo skyriuose); sukurti visos dienos ugdymo erdves Rokiškio Juozo Tūbelio ir Rokiškio Senamiesčio progimnazijose. Projekto įgyvendinimo laikotarpis 2025-2027 m.;
5. skatinama daugiau gabių ir talentingų vaikų, jaunuolių, abiturientų vykdant Gabių vaikų ir jaunuolių skatinimo programą;
6. dalinai kompensuojamos išlaidos korepetitorių paslaugoms gimnazijų moksleiviams;
7. tęsiama švietimo darbuotojų skatinimo programa.

* ***Ilgesnė turisto buvimo rajone trukmė ir populiarinamas rajonas:***
1. Sukurtos/įdiegtos turizmo objektų Rokiškio mieste skaitmenizavimo priemonės, vykdant projektą „Sugrąžinta istorija“. Įgyvendinus projektą bus siūlomos naujos turizmo paslaugos, skirtos tiek vietos, tiek užsienio turizmo skatinimui: mobili aplikacija su 3D realybe padės sugrįžti į Rokiškio dvarą ir parką, kuris egzistavo grafų Tyzenhauzų valdymo laikais, bus siūlomas virtualus pasivaikščiojimas istoriniais Tyzenhauzų šeimos keliais naudojant virtualius akinius, taip pat teatralizuotos ekskursijos po istorines Rokiškio vietas, naudojantis skaitmenizavimo priemonėmis (virtualios realybės akiniais, ausinėmis). Projekto įgyvendinimo laikotarpis 2024-2026 m.
2. organizuotas tarptautinis festivalis, kuriame latvių ir lietuvių meno mėgėjų kolektyvai pristatytų patraukliausias praėjusių dainų ir šokių švenčių programos dalis, įgyvendinant projektą „Latvijos ir Lietuvos dainų ir švenčių aidai abipus sienos“. Latvijos ir Lietuvos dainų ir šokių šventės yra įtrauktos į UNESCO Žmonijos žodinio ir nematerialaus paveldo sąrašą. Abi šventės vyksta šalių sostinėse, todėl nutolę regionai, tokie kaip Rokiškis ir Jekabpilis, turi mažesnes galimybes nuvykti stebėti šių renginių. Planuojama, kad šis festivalis 2024 m. rugsėjo mėnesį vyks Rokiškio mieste, jei projekto paraiška laimės finansavimą.
* ***Kūrybiška visuomenė ir didinama kultūros paslaugų skvarba:***
1. dalyvauta Šimtmečio Lietuvos dainų šventėje „Kad giria žaliuotų“. Šventėje dalyvaus 11 kolektyvų iš Rokiškio rajono: 3 chorų, 4 folkloro, 1 liaudies kapela, 1 liaudies šokių, 2 teatro mėgėjų kolektyvai. Viso planuojama, kad šventėje dalyvaus apie 250 rajono gyventojų.
* ***Fiziškai aktyvi ir sportuojanti vietos bendruomenė:***
1. įrengtas aktyvaus laisvalaikio sporto parkas (skate park) „Rotary“ parke Rokiškio m., skirtą riedlenčių, BMX dviračių ir riedučių entuziastams (2024 m.);
2. pastatyta daugiafunkcė Rokiškio sporto arena (2025 m.).
* ***Stiprinama ir saugoma gyventojų sveikata:***
1. Rokiškio rajono savivaldybės ambulatorinių slaugos paslaugų namuose mobili komanda aprūpinta transporto priemone (elektromobiliu), medicinine ir kita įranga, vykdant projektą „Rokiškio rajono ambulatorinių slaugos paslaugų namuose mobilios komandos aprūpinimas įranga ir transporto priemone“. Planuojamas projekto įgyvendinimo laikotarpis 2024 m.;
2. Modernizuojama trijų Rokiškio rajono savivaldybės sveikatos centro sudėtyje esančių sveikatos priežiūros paslaugas teikiančių įstaigų (VšĮ Rokiškio pirminės asmens sveikatos priežiūros centras, VšĮ Rokiškio psichikos sveikatos centras, VšĮ Rokiškio rajono ligoninė) infrastruktūra vykdant projektą „Sveikatos centro sudėtyje teikiamų sveikatos priežiūros paslaugų infrastruktūros modernizavimas. Planuojamas projekto įgyvendinimo laikotarpis 2024-2027 m.;
3. savivaldybės biudžeto lėšomis tęsiamas Rokiškio rajono ligoninės Vaikų ligų skyriaus patalpų remontas (2024 m.).
4. plėtojamos poreikius atitinkančios, visiems prieinamos visuomenės sveikatos paslaugos vykdant projektą „Sveikatos raštingumo, psichikos sveikatos stiprinimo ir kitų visuomenės sveikatos paslaugų prieinamumo ir kokybės didinimas Rokiškio r. savivaldybėje“. Projekto įgyvendinimo laikotarpis 2025-2029 m.
5. aktyvinama finansinės paramos gydytojams rezidentams ir studijuojantiems sveikatos priežiūros specialistams, planuojantiems atvykti dirbti į Rokiškio rajono gydymo įstaigas programa (ženkliai didinamas finansavimas gydytojų pritraukimui ir išlaikymui).
* ***Didinama socialinė įtrauktis ir užtikrinama saugesnė aplinka rajone:***
1. išplėstos teikiamų dienos psichiatrijos ir psichoterapijos stacionaro paslaugų apimtys 2024-2025 m., vykdant projektą „Suaugusiųjų psichiatrijos dienos stacionaro bei suaugusiųjų psichoterapijos dienos stacionaro įkūrimas Rokiškio rajono savivaldybėje“. Numatoma prie Vytauto g. 35B, Rokiškis esančio pastato statyti priestatą, įsigyti įrangą skirtą minėtoms paslaugoms teikti.
2. nuosekliai vykdomaRokiškio rajono savivaldybės psichoaktyvių medžiagų vartojimo bei nusikalstamų veikų prevencijos ir kontrolės įgyvendinimo 2024-2027 m. programa;
3. tęsiama policijos pareigūnų finansinio skatinimo programa;
4. plečiama ir modernizuojama stacionarinių slaugos paslaugų žmonėms, sergantiems demencija bei paliatyviosios pagalbos paslaugų infrastruktūra Rokiškio rajono ligoninėje. Projekto įgyvendinimo laikotarpis 2025-2027 m.;
5. dienos centrų Rokiškio rajone (Panemunėlio, Juodupės, Pandėlio, Obelių ir Rokiškio miesto seniūnijose), skirtų asmenims su kompleksine negalia ir senyvo amžiaus asmenims, nestacionarių paslaugų teikimui, plėtra. Projekto įgyvendinimo laikotarpis 2025-2027 m.;
6. grupinio gyvenimo namų, žmonėms su intelekto ir (ar) psichikos negalią turintiems asmenims, statyba (Pandėlio g., Rokiškio m.). Planuojamas projekto įgyvendinimo laikotarpis 2025-2027 m.;
7. savarankiško gyvenimo namų asmenims su negalia ir senyvo amžiaus asmenims Rokiškio rajone įkūrimas (Pandėlio m., Rokiškio r.). Planuojamas projekto įgyvendinimo laikotarpis 2025-2029 m.;
8. Socialinių dirbtuvių įkūrimas Rokiškio mieste (nauja patalpų statyba Juodupės g., Rokiškio m.). Planuojamas projekto įgyvendinimo laikotarpis 2025-2029 m.;
9. apsaugoto būsto paslaugos asmenims, turintiems intelekto ir (ar) psichikos negalią, teikimas. Projekto įgyvendinimo laikotarpis 2025-2029 m.;
10. socialinio būsto gausioms šeimoms statyba (Aušros g., Rokiškio m.). Planuojamas projekto įgyvendinimo laikotarpis 2025-2027 m.
* ***Efektyviai veikianti vietos savivalda:***
1. perėjimas prie Dokumentų valdymo bendrosios informacinės sistemos (DBSIS) (2024 m.);
2. sukurta skaitmeninė Rokiškio r. kapinių duomenų bazė ir atverta gyventojams, suskaitmenizuoti laidojimo viešųjų paslaugų bei duomenų administravimo procesai (Planuojamas projekto laikotarpis 2024 -2025 m. m.), jei projektas gaus finansavimą;
3. skaitmenizuotas Valstybinės žemės nuomos mokesčio administravimas Rokiškio rajono savivaldybėje (2024 m.).
* ***Užtikrinamos sąlygos jaunimo užimtumui visoje rajono teritorijoje ir didinamas visuomenės įsitraukimas į valdyseną.***
1. tęsiama Dalyvaujamojo biudžeto iniciatyva, įtraukiant rajono bendruomenę, kuri sprendžia dėl dalies savivaldybės biudžeto lėšų panaudojimo siūlydami idėjas, skirtas gyvenamajai aplinkai gerinti, ir balsuodami už labiausiai patikusius projektus, kuriuos savivaldybė įgyvendins.
2. tęsiama Jaunimo vasaros užimtumo ir integracijos į darbo rinką programa.
* ***Tobulinama rajono susisiekimo sistema ir didinamas gyventojų darnus judumas:***
1. 2024 m. Rokiškio mieste atlikti Rūtų g. ir Pušų skg. gatvių kapitalinio remonto darbai, Rokiškio rajone – atlikti M. Dagilėlio g., Pandėlio m. ir Pievų g., Juodupės mstl. kapitalino remonto darbai;
2. 2024 m. užbaigti Alvydo Matulkos g. Rokiškio m. pėsčiųjų tako kapitalinio remonto darbai, atliktas Algirdo g. Rokiškio m. kapitalinis remontas;
3. Atlikti Pramonės g. Rokiškio m. paprastojo remonto darbai, atnaujinant seną asfaltbetonio dangą;
4. 2024 m. pradėta pėsčiųjų takų rekonstrukcijos prie (tarp) daugiabučių namų programa.
* ***Labiau saugojama aplinka ir puoselėjamas kraštovaizdis, skatinamas tvarus vartojimas:***
1. įgyvendinti projektai, skirti, Rokiškio rajono dalies melioracijos griovių ir juose esančių statinių (tiltų) rekonstravimui (2024-2026 m.);
2. įgyvendinamas projektas „Geriamojo vandens tiekimo ir nuotekų tvarkymo paslaugų prieinamumo didinimas Rokiškio savivaldybėje“. Planuojama geriamojo vandens tiekimo tinklų plėtra Juodupės mstl., Obelių m., Obelių priemiesčio k., Pandėlio m. Planuojama nuotekų tvarkymo sistemų plėtra Juodupės mstl., Obelių m., Pandėlio m. Projekto įgyvendinimo trukmė 2024-2029 m.;
3. įrengiama Obelių m. didelių gabaritų atliekų surinkimo aikštelė (2025-2027 m. ) ir vykdomasi visuomenės informavimas atliekų prevencijos ir tvarkymo klausimais 2024–2027 m.
* ***Tolygiai plėtojama alternatyvi energetika, mažinamas energijos vartojimas viešajame sektoriuje:***

1*)* modernizuotas Rokiškio miesto ir rajono teritorijų (Kavoliškio k., Bajorų k., Juodupės mstl., Kamajų mstl., Pandėlio m., Obelių m. ir Laibgalių k.) gatvių apšvietimas (pasenę šviestuvai pakeisti į šiuolaikinių LED technologijų šviestuvus). 2024-2025 m. projektas bus įgyvendinimas viešojo ir privataus sektoriaus partnerystės būdu.

**IV SKYRIUS**

**PROGRAMOS**

Rokiškio rajono savivaldybė 2024–2026 metais numato vykdyti 6 programas:

* 01 Savivaldybės funkcijų įgyvendinimo ir valdymo programa;
* 02 Ugdymo kokybės ir mokymosi aplinkos užtikrinimo programa;
* 03 Kultūros, sporto ir bendruomenės gyvenimo aktyvinimo programa;
* 04 Socialinės paramos ir sveikatos apsaugos paslaugų kokybės gerinimo programa;
* 05 Rajono infrastruktūros objektų priežiūros, plėtros ir modernizavimo programa;
* 06 Kaimo plėtros, aplinkos apsaugos ir verslo skatinimo programa.

Numatomos vykdyti programos apima visas savivaldybės institucijų bei įstaigų vykdomas funkcijas ir atliepia Rokiškio rajono savivaldybės strateginio plėtros plano iki 2030 metų tikslus bei uždavinius. Programos nukreiptos į savivaldybės tarybos daugumos veiklos programos siekių įgyvendinimą. Bendras visų programų lėšų poreikis pateikiamas 2 lentelėje.

**2 lentelė**. 2024–2026 metų asignavimų ir kitų lėšų pasiskirstymas pagal programas (tūkst. eurų)

|  |  |  |  |  |
| --- | --- | --- | --- | --- |
| **Eil. Nr.** | **Programos kodas ir pavadinimas** | **2024 metų asignavimai ir kitos lėšos** | **2025 metų asignavimai ir kitos lėšos** | **2026 metų asignavimai ir kitos lėšos** |
| 1 | 2 | 3 | 4 | 5 |
| 1. | 01 Savivaldybės funkcijų įgyvendinimo ir valdymo programa | 9661,6 | 10219,0 | 11154,0 |
| 2. | 02 Ugdymo kokybės ir mokymosi aplinkos užtikrinimo programa | 23864,7 | 26341,4 | 28439,3 |
| 3. | 03 Kultūros, sporto ir bendruomenės gyvenimo aktyvinimo programa | 4641,3 | 4630,5 | 4660,0 |
| 4. | 04 Socialinės paramos ir sveikatos apsaugos paslaugų kokybės gerinimo programa | 22245,6 | 22259,5 | 23018,9 |
| 5. | 05 Rajono infrastruktūros objektų priežiūros, plėtros ir modernizavimo programa | 5342,5 | 8814,5 | 5542,8 |
| 6. | 06 Kaimo plėtros, aplinkos apsaugos ir verslo skatinimo programa | 3102,6 | 3017,2 | 2930,7 |
| 1. Savivaldybės biudžetas (įskaitant skolintas lėšas) | **56230,4** | **61697,8** | **62912,8** |
| Iš jo:1.1. savivaldybės biudžeto lėšos (nuosavos, be ankstesnių metų likučio) | 33304,2 | 35836,5 | 37648,1 |
| 1.2. Lietuvos Respublikos valstybės biudžeto dotacijos | 17216,1 | 21243,3 | 22070,6 |
| 1.3. Pajamų įmokos ir kitos pajamos | 1545,8 | 1650,4 | 1720,4 |
| 1.4. Europos Sąjungos ir kitos tarptautinės finansinės paramos lėšos | 905,5 | 980,2 | 257,1 |
| 1.5. Skolintos lėšos | 105,7 | 0,0 | 0,0 |
| 1.6. Ankstesnių metų likučiai | 3153,0 | 1987,4 | 1216,6 |
| 2. Kiti šaltiniai (Europos Sąjungos finansinė parama projektams įgyvendinti ir kitos teisėtai gautos lėšos) | **12586,1** | **15321,7** | **12450,8** |
| 2.1. Europos Sąjungos finansinė parama | 426,8 | 2461,7 | 2333,6 |
| 2.2. Valstybės biudžeto lėšos | 12159,3 | 12860,0 | 10117,2 |
| IŠ VISO programoms finansuoti pagal finansavimo šaltinius *(1 ir 2 punktai)* | **68816,5** | **77019,5** | **75363,6** |
| Iš jų: regioninių pažangos priemonių lėšos | **0,0** | **0,0** | **2528,6** |
| Asignavimų ir kitų lėšų pokytis, palyginti su ankstesnių metų patvirtintų asignavimų ir kitų lėšų planu | * 281,3
 | 8203,0 | -1655,9 |

**1 grafikas.****2024–2026 metų asignavimų ir kitų lėšų pasiskirstymas pagal programas**

|  |
| --- |
| **01 Savivaldybės funkcijų įgyvendinimo ir valdymo programa** |

**2 grafikas.****Savivaldybės funkcijų įgyvendinimo ir valdymo programa ir jos uždaviniai**

Pagal šią programą užsibrėžta įgyvendinti 2 uždavinius:

***01-01-01 Tęstinės veiklos uždavinys. Organizuoti savivaldybės veiklos valdymą ir vykdyti savivaldybei perduotas valstybės funkcijas***

Numatoma vykdyti šias priemones:

**01-01-01-01 Savivaldybės tarybos darbo organizavimas.** Įgyvendinant priemonę užtikrinamas sklandus Rokiškio rajono savivaldybės tarybos darbas. Savivaldybės tarybą sudaro 25 nariai, išrinkti savivaldybės gyventojų savivaldybių tarybų rinkimuose. Savivaldybės tarybos nariai dirba komitetuose: Biudžeto, finansų ir verslo, Aplinkosaugos ir kaimo plėtros, Sveikatos ir socialinės apsaugos, Švietimo, kultūros ir sporto bei Kontrolės. Biudžeto, ekonomikos ir investicijų, **Kaimo, sveikatos ir socialinių reikalų, Švietimo, kultūros, jaunimo ir savivaldos reikalų bei Kontrolės. Sprendimus taryba priima vidutiniškai kartą per mėnesį vykstančių tarybos posėdžių metu. Savivaldybės tarybos nariams už darbą mokamas atlygis teisės aktų numatyta tvarka. Savivaldybės administracija vykdo savivaldybės tarybos ūkinį, techninį, finansinį aptarnavimą.**

**01-01-01-02 Savivaldybės mero darbo organizavimas. Savivaldybės merui už darbą mokamas atlygis teisės aktų numatyta tvarka. Taip pat v**adovaujantis LR biudžeto sandaros įstatymu, savivaldybės privalo sudaryti mero rezervą, kuris turi būti ne mažesnis nei 0,25 proc. ir ne didesnis nei 1 proc. patvirtintų savivaldybės biudžeto pajamų (neįskaitant valstybės dotacijų savivaldybių biudžetams). Mero rezervas gali būti didesnis nei 1 proc., kai yra paskelbta valstybės ir (arba) savivaldybės lygio ekstremalioji situacija ir (arba) įvesta nepaprastoji padėtis. Konkretų mero rezervo dydį kasmet nustato savivaldybės taryba, tvirtindama tam tikrų metų savivaldybės biudžetą. Mero rezervo lėšas skirsto meras. Mero rezervo lėšos naudojamos savivaldybės tarybos nustatyta tvarka: 1) ekstremaliosioms situacijoms ir (arba) ekstremaliesiems įvykiams likviduoti, jų padariniams šalinti ir padarytiems nuostoliams iš dalies apmokėti; 2) gaisrų, stichinių nelaimių ir kitų įvykių padariniams likviduoti ir jų padarytiems nuostoliams iš dalies apmokėti; 3) dėl nepaprastosios padėties atsiradusioms išlaidoms iš dalies apmokėti ir (arba) jos padariniams šalinti.

**01-01-01-03 Savivaldybės administracijos darbo organizavimas.** Šia priemone užtikrinamas Savivaldybės administracijos darbo organizavimas – mokamas darbo užmokestis darbuotojams, išlaikomi pastatai. Savivaldybės administraciją sudaro 15 padalinių bei 5 į savivaldybės struktūrinių padalinių sudėtį neįeinantys valstybės tarnautojai, kurie vykdo LR vietos savivaldos įstatymu ir kitais teisės aktais nustatytas funkcijas. Savivaldybės administracijos sudėtyje veikia 10 seniūnijų – Juodupės, Jūžintų, Kamajų, Kazliškio, Kriaunų, Obelių, Panemunėlio, Pandėlio, Rokiškio miesto ir Rokiškio kaimiškoji seniūnijos.

**001-01-01-04 Savivaldybės kontrolės ir audito tarnybos darbo organizavimas.** Šia priemone užtikrinamas Rokiškio rajono savivaldybės kontrolės ir audito tarnybos – savivaldybės biudžetinės įstaigos, kuri prižiūri, ar teisėtai, efektyviai ir rezultatyviai valdomas bei naudojamas savivaldybės turtas, patikėjimo teise valdomas valstybės turtas, kaip vykdomas savivaldybės biudžetas ir naudojami kiti piniginiai ištekliai, išlaikymas.

**01-01-01-05 Paskolų aptarnavimas, paskolų ir dotacijų grąžinimas.** Priemone užtikrinamas kruopštus ir atsakingas finansinių išteklių valdymas.

**01-01-01-06 Valstybės deleguotų funkcijų vykdymas.** Rokiškio rajono savivaldybė vykdo jai įstatymais priskirtas valstybės deleguotas funkcijas, tai: civilinės būklės aktų registravimas, gyventojų registro tvarkymas ir duomenų teikimas Valstybės registrui, valstybinės kalbos vartojimo ir taisyklingumo kontrolė, savivaldybei priskirtų archyvinių dokumentų tvarkymas, vaikų ir jaunimo teisių apsauga, žemės ūkio funkcijų vykdymas, karo mobilizacijos administravimas, duomenų teikimas Valstybės suteiktos pagalbos registrui, civilinės saugos organizavimas, pirminės teisinės pagalbos teikimas pagal valstybės garantuojamos teisinės pagalbos įstatymą, gyvenamosios vietos deklaravimas, globos organizavimo asmenims, turintiems sunkią negalią, administravimas, išlaidų, skirtų nemokamam mokinių maitinimui administravimas, darbo rinkos politikos rengimas ir įgyvendinimas, socialinės paramos mokiniams administravimas ir kt. Šioje priemonėje planuojamas darbo užmokestis Savivaldybės administracijos darbuotojams, įgyvendinantiems valstybės deleguotas funkcijas Rokiškio rajone.

**01-01-01-07 Priešgaisrinės tarnybos darbo organizavimas.** Šia priemone užtikrinamas Rokiškio rajono savivaldybės priešgaisrinės tarnybos išlaikymas. Ši įstaiga gesina gaisrus, gelbsti žmones ir turtą gaisro vietoje bei vykdo pirminius gelbėjimo darbus avarijų, katastrofų bei stichinių nelaimių atvejais. Įstaiga turi suformuotas 9 ugniagesių komandas: Čedasų, Juodupės, Jūžintų, Kamajų, Kriaunų, Laibgalių, Obelių, Pandėlio, Panemunėlio.

**01-01-01-08 Trūkstamų specialistų pritraukimo į Panevėžio aps. VPK Rokiškio PK programa.** Šia priemone siekiama pritraukti į Panevėžio apskrities vyriausiojo policijos komisariato Rokiškio rajono policijos komisariatą trūkstamus specialistus – policijos pareigūnus. Ši programa startavo 2023 metais. Ji buvo sukurta, norint į rajoną pritraukti daugiau pareigūnų, kurių taip trūksta. Tikimasi kad savivaldybės numatytos skatinimo priemonės motyvuos jaunus žmones rinktis policijos pareigūno profesiją ir likti dirbti Rokiškio krašte.

***01-01-02 Pažangos uždavinys. Gerinti gyventojų aptarnavimo kokybę, siekiant mažinti administracinę naštą, plėtojant skaitmeninimą ir teikiamų elektroninių paslaugų spektrą.***

Numatoma vykdyti šias pažangos priemones:

**01-01-02-01 Valstybinės žemės nuomos mokesčio skaitmeninimas Panevėžio rajono ir Rokiškio rajono savivaldybėse.** Projektas bus įgyvendinamas 2024 metais pagal prioritetinių skaitmeninimo projektų sąrašą, patvirtintą LR ekonomikos ir inovacijų ministro 2023-03-13 įsakymu Nr. 4-136 „Dėl Prioritetinių skaitmeninimo projektų, finansuojamų Ekonomikos gaivinimo ir atsparumo didinimo priemonės plano „Naujos kartos Lietuva“ ir Lietuvos Respublikos valstybės biudžeto lėšomis, sąrašo patvirtinimo“ ir pažangos priemonės Nr. 05-002-01-07-08 „Kurti technologinius sprendimus ir įrankius, leidžiančius saugiai ir patogiai naudotis paslaugomis“ veiklą „Viešųjų institucijų teikiamų elektroninių paslaugų brandos lygio kėlimas“.

**01-01-02-02** **Rokiškio rajono unikalios skaitmeninės kapinių duomenų bazės sukūrimas, jos atvėrimas gyventojams ir laidojimo viešųjų paslaugų bei duomenų administravimo procesų skaitmeninimas.** Projektas planuojamas įgyvendinti atsižvelgiant į Ekonomikos ir inovacijų ministerijos valstybės skaitmeninimo plėtros programos pažangos priemonės finansavimą paraiškoms „Planuojamų kurti skaitmeninių sprendimų, leidžiančių saugiai ir patogiai gauti paslaugas“. Įgyvendinant projektą planuojama skaitmeninti visas (veikiančias, riboto naudojimo, neveikiančias) savivaldybės teritorijoje esančias kapines. 2023 m. lapkričio 27 d. pateikta projekto paraiška, vyksta jos vertinimas.

Numatoma vykdyti šias nefinansines priemones:

**01-01-02-03 Savivaldybės biudžetinių ir viešųjų įstaigų siunčiamų raštų, pasirašytų el. parašu, skaičiaus didinimas** (administracinės naštos mažinimo priemonė). Tai nefinansinė priemonė, vykdoma pagal LR administracinės naštos mažinimo įstatymo 6 straipsnio 1 dalį. Šia priemone bus siekiama didinti savivaldybės biudžetinių ir viešųjų įstaigų siunčiamų popierinių dokumentų skaitmenizavimą. Sumažinus rutininį ir techninį darbą dokumentų valdymo srityje, įstaigų darbuotojų darbo laikas bus skiriamas didesnę pridėtinę vertę kuriančių funkcijų atlikimui.

**01-01-02-04** **Perėjimas prie Dokumentų valdymo bendrosios informacinės sistemos (DBSIS)** (administracinės naštos mažinimo priemonė).Tai nefinansinė priemonė, vykdoma pagal LR administracinės naštos mažinimo įstatymo 6 straipsnio 1 dalį. Lietuvos Respublikos Vyriausybės 2021-12-22 nutarimu Nr. 1114 „Dėl Dokumentų valdymo bendrosios informacinės sistemos paslaugų teikimo“, Vidaus reikalų ministerijai buvo pavesta parengti Valstybės ir savivaldybių institucijų, įstaigų ir įmonių pasirengimo pereiti prie centralizuotai teikiamų DBSIS paslaugų veiksmų plano formą, kuri buvo patvirtinta 2022 m. vasario 1 d. įsakymu Nr. 1V-75. Vyriausybės nutarimo 3.9 p. įpareigoja visus DBSIS paslaugų gavėjus parengti ir pradėti įgyvendinti Pasirengimo pereiti prie centralizuotai teikiamų DBSIS paslaugų veiksmų planus. Iki 2023 m. pabaigos prie DBSIS buvo prisijungusios viso 6 savivaldybės, 2024 m. planuoja prisijungti dar 4 savivaldybės, įskaitant Rokiškio rajono savivaldybę.

**01-01-02-05 Rajono gyventojų apklausų dėl savivaldybės administracijos teikiamų administracinių ir viešųjų paslaugų kokybės vykdymas** (administracinės naštos mažinimo priemonė).Tai nefinansinė priemonė, vykdoma pagal LR administracinės naštos mažinimo įstatymo 6 straipsnio 1 dalį. Savivaldybės administracijoje paslaugos gyventojams teikiamos atsižvelgiant į poreikius ir lūkesčius; gerbiamas asmenų privatumas ir užtikrinama asmens duomenų apsauga; siekiama įvairiais būdais viešinti informaciją, susijusią su viešųjų paslaugų teikimu, sprendimų priėmimu; klientus stengiamasi aptarnauti profesionaliai, operatyviai – laikantis nustatytų terminų, mandagiai, skaidriai, suteikiant aiškią informaciją, užtikrinant paslaugų prieinamumą, nuolat tobulinant veiklą, užtikrinant racionalų išteklių ir turto naudojimą. Savivaldybės administracijoje paslaugų teikimas nuolat tobulinamas, o paslaugų kokybės įvertinimui vykdomos rajono gyventojų apklausos. Planuojama 2024-2026 m. aktyvinti gyventojų apklausas naudojantis interneto portalo https://dalyvauk.rokiskis.lt funkcionalumais.

**01-01-02-06 Rajono verslo subjektų apklausų dėl savivaldybės administracijos teikiamų administracinių ir viešųjų paslaugų kokybės vykdymas** (administracinės naštos mažinimo priemonė). Tai nefinansinė priemonė, vykdoma pagal LR administracinės naštos mažinimo įstatymo 6 straipsnio 1 dalį. Savivaldybės administracijoje paslaugos verslui teikiamos atsižvelgiant į poreikius ir lūkesčius; gerbiamas asmenų privatumas ir užtikrinama asmens duomenų apsauga; siekiama įvairiais būdais viešinti informaciją, susijusią su viešųjų paslaugų teikimu, sprendimų priėmimu; klientus stengiamasi aptarnauti profesionaliai, operatyviai – laikantis nustatytų terminų, mandagiai, skaidriai, suteikiant aiškią informaciją, užtikrinant paslaugų prieinamumą, nuolat tobulinant veiklą, užtikrinant racionalų išteklių ir turto naudojimą. Savivaldybės administracijoje paslaugų teikimas nuolat tobulinamas, o paslaugų kokybės įvertinimui vykdomos rajono gyventojų apklausos. Planuojama 2024-2026 m. aktyvinti rajono verslo subjektų apklausas naudojantis interneto portalo https://dalyvauk.rokiskis.lt funkcionalumais.

2024 m. planuojami asignavimai programai neviršija 10 procentų, palyginti su praėjusiais 2023 metais (Rokiškio rajono savivaldybės 2023-2025 m. strateginio veiklos plano redakcijos, patvirtintos Savivaldybės tarybos 2023 m. gruodžio 21 d. sprendimu Nr. TS-331).

**Programa yra tęstinė ir neterminuota.**

**Programos vykdytojai** – Rokiškio rajono savivaldybės administracija, Rokiškio rajono savivaldybės kontrolės ir audito tarnyba, Rokiškio rajono savivaldybės priešgaisrinė tarnyba.

**Programos koordinatoriai:**

Reda Dūdienė, Finansų skyriaus vedėja, tel. +37045871320,
el. p. finansai@rokiskis.lt

**3 lentelė. 2024–2026 metų 01 Savivaldybės funkcijų įgyvendinimo ir valdymo programos uždaviniai, priemonės, asignavimai ir kitos lėšos (tūkst. eurų)** pateikiamos Microsoft Excel formatu.

**4 lentelė. 2024–2026 metų 01 Savivaldybės funkcijų įgyvendinimo ir valdymo programos uždaviniai, priemonės ir jų stebėsenos rodikliai** pateikiami Microsoft Excel formatu.

**02 Ugdymo kokybės ir mokymosi aplinkos užtikrinimo programa**

**3 grafikas*.*** **Ugdymo kokybės ir mokymosi aplinkos užtikrinimo programa ir jos uždaviniai**

Pagal šią programą užsibrėžta įgyvendinti 3 uždavinius:

***02-01-01 Tęstinės veiklos uždavinys. Užtikrinti švietimo sistemos funkcionavimą ir teikiamų paslaugų kokybę***

Numatoma vykdyti šias priemones:

**02-01-01-01 Bendrųjų ugdymo planų Savivaldybės bendrojo lavinimo mokyklose įgyvendinimas.** Savivaldybės bendrojo lavinimo mokyklose programos įgyvendinamos vadovaujantis mokyklų bendraisiais ugdymo planais.

**02-01-01-02 Neformaliojo ugdymo programų įgyvendinimas neformalųjį ugdymą teikiančiose įstaigose.** Priemone užtikrinamas neformaliojo ugdymo programų įgyvendinimas.Neformaliojo vaikų švietimo paskirtis – tenkinti mokinių pažinimo, ugdymosi ir saviraiškos poreikius, padėti jiems tapti aktyviais visuomenės nariais. Neformaliojo vaikų švietimo programas vykdo neformaliojo vaikų švietimo įstaigos, kultūros centrai, bibliotekos, kiti švietimo teikėjai.

**02-01-01-03 Ikimokyklinių ugdymo įstaigų veiklos organizavimas.** Priemone užtikrinamas kokybiškų ikimokyklinio ir priešmokyklinio ugdymo paslaugų organizavimas skirtingose Rokiškio rajono savivaldybės vietovėse.

**02-01-01-04 Rajono mokyklų aplinkos išlaikymas.** Priemone užtikrinamas kokybiškų pradinio, pagrindinio, vidurinio ugdymo paslaugų organizavimas skirtingose Rokiškio rajono savivaldybės vietovėse.

**02-01-01-05 Suaugusiųjų neformalaus švietimo organizavimas.** Priemone užtikrinamas suaugusių neformalaus švietimo organizavimas. Neformaliojo suaugusiųjų švietimo paskirtis – suteikti teisines garantijas įgyvendinti įgimtą teisę visą gyvenimą ugdyti savo asmenybę, laiduoti asmeniui galimybę įgyti žinių ir gebėjimų, atrasti naujų gyvenimo prasmių, skatinti ne tik gerinti profesinius įgūdžius, bet ir kurti prasmingą laisvalaikį, būti aktyviu demokratinės visuomenės nariu.

**02-01-01-06 Finansinės paramos teikimas atvykstantiems pedagogams.** Ši priemonė orientuota į darbuotojų kaitą švietimo sektoriuje, siekiant suteikti galimybes pritraukti į rajono mokyklas naujų pedagogų.

**02-01-01-07 Brandos egzaminų organizavimas.** Šia priemone užtikrinamas brandos egzaminų organizavimo procesas.

**02-01-01-08 Maisto atliekų utilizavimas.** Šia priemone organizuojamas maisto atliekų utilizavimas Rokiškio rajono švietimo įstaigose.

***02-01-02 Tęstinės veiklos uždavinys: Pagerinti ugdymo(si) aplinką ir sudaryti vienodas galimybes įgyti kokybišką išsilavinimą.***

Numatoma vykdyti šias priemones:

**02-01-02-01 Pedagoginės psichologinės pagalbos teikimas savivaldybės mokiniams ir mokytojams.** Švietimo centro padalinys – Pedagoginė psichologinė tarnyba teikia psichologinę pagalbą, įvertina mokinių (vaikų) specialiuosius ugdymo(si) poreikius, konsultuoja tėvus (globėjus, rūpintojus), mokytojus ir mokinius.

**02-01-02-02 Mokinių pavėžėjimo organizavimas (privačiu ir tarpmiestiniu transportu).** Šia priemone organizuojamas Rokiškio rajono mokinių pavėžėjimas privačiu bei tarpmiestiniu transportu.

**02-01-02-03 Švietimo įstaigų virtuvės įrangos atnaujinimas.** Šia priemone vykdomas Rokiškio rajono švietimo įstaigų virtuvės įrangos atnaujinimas.

**02-01-02-04 Mokyklų aprūpinimas baldais ir kompiuterine technika.** Šia priemone organizuojamas mokyklų aprūpinimas baldais ir kompiuterine technika.

 ***02-01-03 Pažangos uždavinys. Diegti švietimo srities inovacijas ir kelti kvalifikaciją.***

Numatoma vykdyti šias priemones:

**02-01-03-01 Dalinis finansinis prisidėjimas prie savivaldybės biudžetinių įstaigų vykdomų Europos Sąjungos ir kitų fondų projektų.** Priemone numatoma skatinti švietimo įstaigas dalyvauti „Erasmus+“ programoje, užtikrinant joms dalinį finansavimą savivaldybės biudžeto lėšomis.

**02-01-03-02 Ugdymo paslaugų Rokiškio rajone prieinamumo didinimas atskirtį ar socialines rizikas patiriantiems vaikams.** Projektą numatoma įgyvendinti pagal 2022–2030 metų Panevėžio regiono plėtros plano pažangos priemonę. Projekto įgyvendinimo laikotarpis – 2024 m. - 2026 m.

**02-01-03-03 Įvairialypio švietimo plėtojimas Rokiškio rajono savivaldybėje, vykdant visos dienos mokyklų veiklą.** Projektą numatoma įgyvendinti pagal 2022–2030 metų Panevėžio regiono plėtros plano pažangos priemonę. **Numatoma atnaujinti arba įsigyti aktyvaus ugdymo priemones šiose Rokiškio r. savivaldybės ikimokyklinio ir priešmokyklinio ugdymo įstaigose: Rokiškio lopšeliuose-darželiuose „Pumpurėlis“, „Nykštukas“, „Varpelis“, mokykloje-darželyje „Ąžuoliukas“ bei Kavoliškio skyriuje, Juodupės lopšelyje-darželyje, Pandėlio daugiafunkciame ugdymo centre, Obelių ir Kamajų gimnazijų ikimokyklinio ugdymo skyriuose. Projekto įgyvendinimo metu planuojama sukurti visos dienos ugdymo erdves Rokiškio Juozo Tūbelio ir Rokiškio Senamiesčio progimnazijose. Projekto įgyvendinimo laikotarpis - 2025 m. -2027 m.**

**02-01-03-04 Tūkstantmečio mokyklų programos Rokiškio rajono savivaldybės švietimo pažangos plano įgyvendinimas.** Rokiškio rajono savivaldybė dalyvauja „Tūkstantmečio mokyklų II“ programoje, kurios tikslas – prisidėti prie ugdymo kokybės gerinimo ir mokinių pasiekimų atotrūkio mažinimo savivaldybėse. Programoje dalyvauja 5 bendrojo ugdymo mokyklos: Rokiškio Juozo Tumo-Vaižganto gimnazija, Rokiškio Juozo Tūbelio progimnazija, Rokiškio Senamiesčio progimnazija, Rokiškio rajono Kamajų A. Strazdo gimnazija, Pandėlio gimnazija. Įgyvendinant Tūkstantmečio mokyklų programą planuojama atnaujinti infrastruktūrą, įsigyti įrangos bei baldų, organizuoti mokymus ir inovatyvias bei šiuolaikiškas ugdymo veiklas keturiose srityse „Lyderystė“, „Įtraukusis ugdymas“, „Kultūrinis ugdymas“, „STEAM ugdymas“.

**02-01-03-05 Atviros ekosistemos atsiskaitymams negrynaisiais pinigais bendrojo ugdymo įstaigų valgyklose kūrimas.**  Projekto tikslas - formuoti ir ugdyti praktinį būsimų mokesčių mokėtojų finansinį ir skaitmeninį raštingumą bei sąmoningumą, paskatinti atsiskaitymus negrynaisiais pinigais bendrojo ugdymo įstaigose diegiant ir atnaujinant tam pritaikytą infrastruktūrą. Įgyvendinant projektą bus diegiama atsiskaitymo negrynaisiais pinigais infrastruktūra bendrojo ugdymo įstaigose (valgyklose įsidiegs / atsinaujins kompiuterinę kasos įrangą, savitarnos terminalus), mokiniai bus aprūpinami elektroniniais mokinio pažymėjimais su mokėjimo funkcija ir kitais papildomais funkcionalumais. Pagal poreikį elektroniniuose mokinio pažymėjimuose bus sudiegti papildomi programiniai funkcionalumai – neformaliojo vaikų švietimo apskaita, nemokamas maitinimas, transportas, praėjimo kontrolė, bibliotekos skaitytojo kortelė ir pan. **Projekto vykdytojas**– Europos socialinio fondo agentūra. Rokiškio rajono savivaldybės administracija yra viena iš partnerių. **Projekto trukmė** – 2023 m. – 2024 m. **Projektas finansuojamas Ekonomikos gaivinimo ir atsparumo didinimo plano „Naujos kartos Lietuva“ lėšomis.**

Pateikiami programos asignavimų esminių (didesnių nei 10 procentų) pakeitimų, palyginti su praėjusiais 2023 metais, paaiškinimai:

1. Dėl besikeičiančių teisės aktų nuo 2024 m. sausio 1 d. (minimalios mėnesinės algos, tvirtinamos Lietuvos Respublikos Vyriausybės nutarimu „Dėl taikomo minimaliojo darbo užmokesčio“, Lietuvos Respublikos valstybės ir savivaldybių įstaigų darbuotojų darbo apmokėjimo įstatymo, Lietuvos Respublikos pareiginės algos (atlyginimo) bazinio dydžio pasikeitimo), dėl etatų skaičiaus didinimo, darbuotojų koeficientų pagal darbo stažus pasikeitimo.

2. Dėl numatytos naujos priemonės: „Tūkstantmečio mokyklų programos Rokiškio rajono savivaldybės švietimo pažangos plano įgyvendinimas“.

**Programa yra tęstinė ir neterminuota.**

**Programos vykdytojai** – Rokiškio rajono savivaldybės administracija, Rokiškio rajono kūno kultūros ir sporto centras, Rokiškio lopšelis-darželis „Nykštukas“, Rokiškio lopšelis-darželis „Pumpurėlis“, Rokiškio r. Juodupės lopšelis-darželis, Rokiškio mokykla-darželis „Ąžuoliukas“, Rokiškio lopšelis-darželis „Varpelis“, Rokiškio Senamiesčio progimnazija, Rokiškio jaunimo centras, Rokiškio r. Panemunėlio universalus daugiafunkcis centras, Rokiškio Juozo Tumo-Vaižganto gimnazija, Rokiškio Juozo Tūbelio progimnazija, Rokiškio r. Juodupės gimnazija, Rokiškio r. Kamajų Antano Strazdo gimnazija, Rokiškio r. Obelių gimnazija, Rokiškio r. Pandėlio gimnazija, Rokiškio pagrindinė mokykla, Rokiškio Rudolfo Lymano muzikos mokykla, Rokiškio rajono savivaldybės švietimo centras, Rokiškio r. Pandėlio universalus daugiafunkcis centras.

**Programos koordinatorius:**

Aurimas Laužadis, Švietimo ir sporto skyriaus vedėjas, +370 458 71281, el. p. svietv@rokiskis.lt

**3 lentelė. 2024–2026 metų 02 Ugdymo kokybės ir mokymosi aplinkos užtikrinimo programos uždaviniai, priemonės, asignavimai ir kitos lėšos (tūkst. eurų)** pateikiamos Microsoft Excel formatu.

**4 lentelė. 2024–2026 metų 02 Ugdymo kokybės ir mokymosi aplinkos užtikrinimo programos uždaviniai, priemonės ir jų stebėsenos rodikliai** pateikiami Microsoft Excel formatu.

**03 Kultūros, sporto ir bendruomenės gyvenimo aktyvinimo programa**

**4 grafikas. Kultūros, sporto ir bendruomenės gyvenimo aktyvinimo programa ir jos uždaviniai**

Pagal šią programą užsibrėžta įgyvendinti 4 uždavinius:

***03-01-01 Tęstinės veiklos uždavinys. Užtikrinti savivaldybės komunikacijos, kultūros ir turizmo paslaugų plėtrą***

Numatoma vykdyti šias priemones:

**03-01-01-01Leidybos ir komunikacijos priemonių finansavimas.** Šia priemone užtikrinamas leidybos ir komunikacijos priemonių finansavimas. Bus įgyvendinti 3 leidybos ir/arba parengiamųjų darbų dalinio finansavimo projektai Rokiškio istorijos ir krašto pažinimo, literatūros ir tapybos darbų pristatymo leidiniai. Komunikacijos priemonėmis bus kuriamos Rokiškio reprezentacinės priemonės, kurių didžiausia dalis dedikuojama Rokiškio 525 metų jubiliejui; tęsiama nuosekli išorinė komunikacija apie savivaldybės veiklą bei turizmo išteklius.

**03-01-01-02 Prioritetinių rajono renginių finansavimas.** Šia priemone užtikrinamas pagrindinių kultūros renginių organizavimas rajone. Renginių sąrašas patvirtintas Rokiškio rajono savivaldybės tarybos sprendimu.

**03-01-01-03 Kaimo kultūrinės veiklos organizavimas.** Šia priemone užtikrinamas kultūrinės veiklos organizavimas Rokiškio rajono kaimiškosiose vietovėse. Lėšos skiriamos Rokiškio kultūros centro rajono ir priemiesčio padalinių, Panemunėlio UDC, Pandėlio UDC ir Obelių SPN kultūros padalinio kultūrinės veiklos planui įgyvendinti.

**03-01-01-04 Kultūros centro veiklos organizavimas.** Šia priemone siekiama efektyviai organizuoti biudžetinės įstaigos veiklą. 2024 metais Rokiškio kultūros centre bus tęsiamos tradicinės kultūrinės veiklos. Planuojama surengti ne mažiau 5 parodas, įgyvendinti 9 projektus, iš kurių du yra jubiliejiniai: 40 Lietuvos profesionalių teatrų festivalis „Vaidiname žemdirbiams“ ir 25 tarptautinis vargonų muzikos festivalis čekų muzikui, pedagogui ir vargonininkui Rudolfui Lymanui atminti. Planuojama paminėti Rokiškio liaudies teatras švęs 65 gimtadienį, organizuoti 24-tą tarptautinį teatrų festivalį „Interrampa“. Šioms progoms yra kuriamas spektaklis „Rokiškio genas“ apie Rokiškio teatrinę istoriją. Taip pat planuojama tęsti teatralizuotus pasivaikščiojimus „Sofija ir imperatorius“ po Rokiškio miestą ir Taujėnų dvarą. Rokiškio miesto Jubiliejinio 525 Gimtadienio proga planuojama pristatyti misteriją „Žmogus ir Aušrinė“. Taip pat planuojamos tęsti šios veiklos: plėtoti kultūrinę, meninę, edukacinę ir informacinę veiklą, ugdyti ir tenkinti bendruomenės kultūrinius poreikius, užtikrinant įvairaus amžiaus žmonių kūrybinę saviraišką. Vykdysime Rokiškio rajono kultūros ir meno sklaidą užsienyje bei Lietuvoje. Organizuosime valstybinių, kalendorinių švenčių, minėjimų, etninę kultūrą puoselėjančių švenčių, kitų renginių, tenkinančių gyventojų kultūrinius poreikius, kokybišką įgyvendinimą.

**03-01-01-05 Rokiškio krašto muziejaus veiklos organizavimas.** Šia priemone siekiama efektyviai organizuoti biudžetinės įstaigos veiklą. 2024 m. planuojama: Surengti 22 parodas bei 15 renginių, įsitraukti partnerio teisėmis į 8 kultūrines iniciatyvas; Įsigyti ir restauruoti muziejines vertybes; organizuoti renginį „Muziejaus naktis“; įsitraukti į nacionalinę iniciatyvą „Muziejaus kelias“; organizuoti tradicinę respublikinę parodą-konkursą L.Šepkos vardui pagerbti; vykdyti proginę renginių ir iniciatyvų programą skirtą miesto 525 jubiliejui; Muziejaus padalinys Rokiškio turizmo informacijos centras vystys veiklas amatų bei turizmo rinkodaros srityse (respublikinio mokinių liaudies darbų konkurso „Sidabrinis vainikėlis“ rajoninę atranka bei mažųjų amatininkų renginys „Juozuko mugė“, „Rokituro“ žaidimas, organizuoti tarptautinės turizmo dienos minėjimą, vystyti Bradesių stovyklavietės teikiamų paslaugų kokybę bei įvairovę); inicijuoti dvaro sodybos teritorijos pripažinimą nerūkymo zona bei buvimą labiau draugiška gyvūnams ir kita.

**03-01-01-06 Juozo Keliuočio viešosios bibliotekos veiklos organizavimas.** Šia priemone siekiama efektyviai organizuoti biudžetinės įstaigos veiklą. 2024 m. Rokiškio rajono savivaldybės Juozo Keliuočio viešojoje bibliotekoje bus tęsiamos veiklos su naujausiomis technologijomis (virtualus gidas, virtualus žaidimas, 3D spausdintuvas, planšetė dizainui, dronas, virtualios realybės akiniai, interaktyvus stalas, interaktyvi lenta, daugiafunkciniai įrenginiai, inovacijos „Interaktyvus dviratis“ ,„Portretas mene“, „Skambantys suoliukai“, „Skambanti siena“ ir kt.). Planuojama vykdyti veiklas su sensorinėmis priemonėmis,  skaitmeninti krašto leidinius.  Gyventojai ir toliau naudosis savitarnos įrenginiais, įrenginiais, skirtais silpnaregiams, tarpbibliotekine knygų skolinimosi paslauga ir kt. Biblioteka orientuosis į pažangą: planuoja rengti projektus su inovatyviais sprendimais ir tradicinėse veiklose taikyti naujoves. Planuojamas įgyvendinti projektas, skirtas Juozo Keliuočio ir literatūrinio  žodžio krašto kūrėjų populiarinimui, panaudojant naujausias technologijas. Biblioteka naujoves diegs ir kitose veiklose, plėsdama virtualias paslaugas, kurdama tinklalaides, pradės naudoti  dirbtinį intelektą, kuriant  įvairų turinį, plės skaitmeninimo galimybes, kurs išmaniąją pritaikytų medijų biblioteką, dalyvaus nacionalinėse inovatyviose bibliotekoms skirtose programose.

**03-01-01-07 Patalpų kultūros veikloms organizuoti išlaikymas seniūnijose.** Šia priemone užtikrinamas patalpų kultūros veikloms organizuoti išlaikymas Rokiškio rajono seniūnijose.

**03-01-01-08 Obelių socialinių paslaugų namų kultūros veiklos organizavimas.** Obelių socialinių paslaugų namų kultūrine veikla siekiama užtikrinti gyventojų laisvalaikio užimtumą organizuojant edukacinius užsiėmimus, laisvalaikio žaidimų, kino filmų vakarus, vykdant projektinę veiklą ir atvirą darbą su jaunimu bei organizuojant tradicines regionines šventes: armonikierių varžytuves „Armoniką tik paėmiau“, duetų ir tercetų varžytuves „Skambėk Obelija“, rajoninę šeimų šventę „Viena šeima-viena širdis“; Burti ir išlaikyti meno mėgėjų kolektyvus. Taip pat bus organizuojami tęstiniai bei naujas tradicijas kuriantys renginiai: „Lyrikos vakaras“, bendrystės vakaras globėjams „Ateikime sušilti“, socialinių darbuotojų dienos minėjimo šventė. Menines programas parengs kapelos „Malūnas“, „Pilenė“, „Kriauna“, duetas „Obelija“, vietos mastu programas rengs „Šypsniukų“ teatras, vokalinis ansamblis „Raminta“. Įstaigos specialistai organizuos valstybinių ir kalendorinių švenčių, atmintinų dienų minėjimus bei teiks kūrybinę ir techninę pagalbą vietos bendruomenėms jų organizuojamų švenčių, tokių kaip Kriaunų miestelio, Lašų kaimo „Lašas po lašo“, Pakriaunių kaimo „Medūnešio“, Aleksandravėlės kraštiečių, Obelių krašto „Obelinės“ metu. Toliau tęsiama partnerystė su Obelių Senjorų klubu, Obelių gimnazija, Laisvės kovų istorijos muziejumi; Įgyvendindami tikslą saugoti, tvarkyti ir populiarinti nematerialųjį kultūros paveldą, specialistai toliau populiarins kantičkinį giedojimą, bus organizuojami giedotojų pasirodymai. 2024 m. bus filmuojamas šio nematerialaus kultūros paveldo reiškinio pristatymo video. 2024 m. bus siekiama didinti kultūrinės aplinkos ir paslaugų kokybę bei prieinamumą, dalyvauti tarptautinėse, respublikinėse ir regioninėse kultūros programose/projektuose.

**03-01-01-09 Pandėlio universalaus daugiafunkcio centro kultūrinės veiklos organizavimas.** Pandėlio universalaus daugiafunkcio centro kultūrine veikla siekiama plėsti paslaugų gavėjų skaičių, užtikrinti gyventojų laisvalaikio užimtumą, burti ir išlaikyti meno mėgėjų kolektyvus, organizuoti valstybinių ir kalendorinių švenčių, atmintinų dienų minėjimus, prisidėti prie vietos bendruomenių organizuojamų švenčių, teikti kultūrinės edukacijos paslaugas.

**03-01-01-10 Panemunėlio universalaus daugiafunkcio centro kultūrinės veiklos organizavimas.** Panemunėlio universalaus daugiafunkcio centro kultūrine veikla siekiama plėsti paslaugų gavėjų skaičių, užtikrinti gyventojų laisvalaikio užimtumą, burti ir išlaikyti meno mėgėjų kolektyvus, organizuoti valstybinių ir kalendorinių švenčių, atmintinų dienų minėjimus, prisidėti prie vietos bendruomenių organizuojamų švenčių, teikti kultūrinės edukacijos paslaugas (įstaiga vykdo edukacinę programą „Lino kelias“). Panemunėlio universalus daugiafunkcis centras organizuoja šiuos tradicinius renginius: teatrų šventę „Seklyčia“, „Duokiškio balades“, „Kuc kuc Kamajuos“, „Vakaruškas“ Aukštakalniuose, liepos 6-osios minėjimus ant Struvės geodezinio lanko ir Juodonių piliakalnio. 2024 m. Kamajams tapus Lietuvos mažąja kultūros sostine įstaiga kartu su Kamajų bendruomene organizuos įvairias veiklas, kurių pirmoji – atidarymo šventė „Ačiū, kad esi“, 2024 m. vasario 17 d. vyksianti Salų dvaro sodyboje.

**03-01-01-11 Etninės kultūros, istorijos ir tautinės atminties išsaugojimo veiklų finansavimas ir organizavimas.** Aktuali ir reikalinga išlieka Etninės kultūros, istorijos ir tautinės atminties veiklų finansavimo priemonė, kuri leidžia vykdyti laisvės kovų įamžinimo ir išsaugojimo, etnokultūros, kraštui svarbių istorinių asmenybių bei reiškinių informacijos sklaidą, savanorių kapų priežiūrą, organizuoti tradicines folkloro šventes, vykdyti etninės kultūros ir istorinės atminties iniciatyvas.

**03-01-01-12 Kultūrinės veiklos sklaidos ir kokybės gerinimo finansavimas ir organizavimas.** Šia priemone vykdomos veiklos yra kokybiškų kultūros produktų viešinimas, sklaida už rajono ribų taip skatinant kultūros veikėjų kuriamo meno kokybę, plėtojant ryšius; taip pat tęsiamas kultūros specialistų kvalifikacijos kėlimas organizuojant metodinę dieną su aktualių temų pranešimus skaitančiais lektoriais.

***03-01-02 Tęstinės veiklos uždavinys. Skatinti kūno kultūros ir sporto plėtrą bei gyventojų fizinį aktyvumą***

Numatoma vykdyti šias priemones:

**03-01-02-01 Kūno kultūros ir sporto plėtra bei gyventojų laisvalaikio organizavimas.** Vykdant šią priemonę **o**rganizuojami ir vykdomi rajono sporto renginiai, varžybos, bendrojo ugdymo mokyklų žaidynės, atskirų sporto šakų mokinių varžybos.

**03-01-02-02 Respublikinių ir tarptautinių sporto renginių finansavimas.** Priemone sudaromos sąlygos rajono sportininkams, klubams ir komandoms dalyvauti atskirų sporto šakų Lietuvos sporto renginiuose, tarptautinėse varžybose ir čempionatuose, Lietuvos mokyklų žaidynėse, jaunučių, jaunių, jaunimo sporto žaidynėse ir čempionatuose.

**03-01-02-03 Rokiškio baseino veiklos užtikrinimas.** Šia priemone siekiama efektyviai organizuoti biudžetinės įstaigos veiklą. BĮ „Rokiškio baseinas“ bus plečiamos teikiamos paslaugos, sudaromos sąlygos mokinių fiziniam ugdymui, mokymui(si) plaukti. 2024 m. planuojama didžiajame baseine įrengti dar vieną vandens kaskadą, atnaujinti bokštelius šuoliui į vandenį seniesiems nebeatitinkant standartų, SPA zonoje įrengti bechlorę dozavimo sistemą (vanduo būtų dezinfekuojamas bromu).

***03-01-03 Tęstinės veiklos uždavinys: Remti nevyriausybinių organizacijų veiklą, skatinti gyventojų iniciatyvas ir palaikyti ryšius su užsienio partneriais***

**03-01-03-01 Vaikų ir jaunimo socializacijos programos įgyvendinimas.** Priemone siekiama sudaryti sąlygas vaikams ir jaunimui dalyvauti socializacijos procese, dalyvauti projektuose (socializacijos, vaikų vasaros užimtumo ir poilsio, smurto ir patyčių prevencijos ir kt.).

**03-01-03-02 Psichoaktyviųjų medžiagų vartojimo, nusikalstamų veikų prevencijos ir kontrolės programos įgyvendinimas.** Šia priemone bus vykdomos veiklos, numatytos Rokiškio rajono savivaldybės psichoaktyvių medžiagų vartojimo, nusikalstamų veikų prevencijos ir kontrolės 2024-2027 metų programoje, kuri patvirtinta Rokiškio rajono savivaldybės tarybos sprendimu. 2024 m. vasario mėnesį bus sudaromas 2024 m. programos veiksmų planas, kuriame bus detalizuojamos šiais metais įgyvendinamos veiklos.

**03-01-03-03 Jaunimo politikos įgyvendinimo savivaldybėje programos įgyvendinimas.** Jaunimo politika yra kryptinga veikla, kuria sprendžiamos jaunimo problemos ir siekiama sudaryti palankias sąlygas formuotis jauno žmogaus asmenybei bei integravimuisi į visuomenės gyvenimą. Tai veikla, kuria siekiama visuomenės ir atskirų jos grupių supratimo bei tolerancijos jauniems žmonėms. Rokiškio rajono savivaldybės jaunimo politikos koncepcija remiasi LR Konstitucija, Jungtinių Tautų Organizacijos vaiko teisių konvencija, LR jaunimo politikos pagrindų įstatymu, kitais LR įstatymais, Vyriausybės nutarimais, Rokiškio rajono savivaldybės tarybos sprendimais ir kitais jaunimo politikos srities teisės aktais. Priemone siekiama finansuoti iniciatyvas, kuriomis didinamas jaunų žmonių užimtumas Rokiškio rajone, jauni žmonės skatinami aktyviai dalyvauti bendruomeninėje, organizacijų ir kitoje visuomeninėje veikloje, mažinama jaunimo socialinė atskirtis. Pagal programą lėšas numatoma skirti jaunimo organizacijų, su jaunimu dirbančių organizacijų, atvirų jaunimo centrų, atvirų jaunimo erdvių, neformalių jaunimo grupių pateiktoms iniciatyvoms įgyvendinti.

**03-01-03-04 Kultūros ir sporto nevyriausybinių organizacijų projektų finansavimas.** Vykdant priemonę, skiriamos lėšos nevyriausybinių kultūros ir sporto organizacijų vykdomoms veikloms finansuoti: skatinamas kokybiškų kultūros produktų kūrimas, populiarinamos sporto šakos, supažindinama su galimybėmis sportuoti, didinamas vaikų, jaunimo ir suaugusiųjų užimtumas ir informuotumas.

**03-01-03-05 Tarptautinio bendradarbiavimo veiklų finansavimas ir organizavimas.** Šia priemone užtikrinamas tarptautinio bendradarbiavimo veiklų finansavimas ir organizavimas: tarptautinių delegacijų priėmimas, savivaldybės delegacijų išvykų organizavimas į užsienio valstybes organizavimas, dalyvavimas tarptautinės miestų partnerių sąjungos „Douzelage“ ir Baltijos miestų sąjungos (Union of the Baltic Cities) veiklose.

 **03-01-03-06** **Gabių vaikų ir jaunuolių skatinimo programos įgyvendinimas.** Ši priemonė vykdoma pagal Rokiškio rajono savivaldybės tarybos 2023 m. rugsėjo 29 d. sprendimu Nr. TS-295 patvirtintą Rokiškio rajono savivaldybės gabių vaikų ir jaunuolių skatinimo programos tvarkos aprašą, kuris nustato savivaldybės bendrojo ugdymo mokyklų puikiai besimokantiems ir gabiems mokiniams, abiturientams ir gabiems jaunuoliams skiriamų premijų dydžius.

***03-01-04 Pažangos uždavinys: Vykdyti projektus, didinančius rajono kultūrinį-turistinį patrauklumą ir skatinančius amatų plėtrą***

Numatoma vykdyti šias priemones:

**03-01-03-01 Projektas „Latvijos ir Lietuvos dainų ir švenčių aidai abipus sienos“.** Latvijos ir Lietuvos dainų ir šokių šventės yra įtrauktos į UNESCO Žmonijos žodinio ir nematerialaus paveldo sąrašą. Abi šventės vyksta šalių sostinėse, todėl nutolę regionai, tokie kaip Rokiškis ir Jekabpilis, turi mažesnes galimybes nuvykti stebėti šių renginių. Šio projekto idėja yra organizuoti vietos festivalį, kuriame latvių ir lietuvių meno mėgėjų kolektyvai pristatytų patraukliausias praėjusių dainų ir šokių švenčių programos dalis. Rokiškio rajono savivaldybės administracija yra projekto vykdytojas, partneriai – Jekabpilio savivaldybė, dalyvaujantis su asocijuotais nariais iš kultūros įstaigų, Rokiškio kultūros centras, Rokiškio R. Lymano muzikos mokykla, asociacija „Rokiškio teatras“. Jei projektas gaus finansavimą, ši jungtinė dainų ir šokių šventė Rokiškyje vyks 2024 m. rugsėjo mėnesį.

**03-01-03-02 Projektas „Sugrąžinta istorija“ (Kultūrinio turizmo skatinimas ir plėtojimas per turizmo paslaugų skaitmeninimą).** Šiuo projektu Rokiškio rajone bus skatinamas ir plėtojamas kultūrinis turizmas per turizmo paslaugų skaitmenizavimą.Projekte dalyvauja Rokiškio r. savivaldybės administracija kartu su vadovaujančiais partneriais iš Latvijos Žiemgalos planavimo regiono. Finansavimas gautas pagal 2021–2027 m. Europos teritorinio bendradarbiavimo tikslo INTERREG VI-A Latvijos ir Lietuvos bendradarbiavimo per sieną programos I –ąjį kvietimą. Įgyvendinant projektą planuojama vykdyti šias veiklas: teatro programos kūrimas (anglų kalba); mobiliosios programėlės kūrimas (dizainas, žemėlapio programavimas, audio gido talpinimas bei adaptavimas, 3D animacijų talpinimas ir pritaikymas) ir testavimas; aplikacijos su papildyta realybe sukūrimas; mokymai dirbti su programine skaitmeninio turinio, autorių teisių ir licencijų kūrimo, transformavimo ir integravimo įranga, patirties pasidalinimo vizitai. Projekte dalyvauja Rokiškio r. savivaldybės administracija kartu su vadovaujančiais partneriais iš Latvijos Žiemgalos planavimo regiono. Finansavimas gautas pagal 2021–2027 m. Europos teritorinio bendradarbiavimo tikslo INTERREG VI-A Latvijos ir Lietuvos bendradarbiavimo per sieną programos I –ąjį kvietimą. Planuojama projekto veiklas vykdyti 2024 m.-2026 m.

2024 m. planuojami asignavimai programai neviršija 10 procentų, palyginti su praėjusiais 2023 metais (Rokiškio rajono savivaldybės 2023-2025 m. strateginio veiklos plano redakcijos, patvirtintos Savivaldybės tarybos 2023 m. gruodžio 21 d. sprendimu Nr. TS-331).

**Programa yra tęstinė ir neterminuota.**

**Programos vykdytojai** – Rokiškio rajono savivaldybės administracija, Rokiškio kultūros centras, Rokiškio krašto muziejus, Rokiškio rajono savivaldybės Juozo Keliuočio viešoji biblioteka, Rokiškio rajono kūno kultūros ir sporto centras, Panemunėlio universalus daugiafunkcis centras, Pandėlio universalus daugiafunkcis centras, Obelių socialinių paslaugų namai.

**Programos koordinatorė:**

Irena Matelienė, Komunikacijos ir kultūros skyriaus vedėja,
+370 458 71345, el. p. i.mateliene@rokiskis.lt

**3 lentelė. 2024-2026 metų 03 Kultūros, sporto ir bendruomenės gyvenimo aktyvinimo programos uždaviniai, priemonės, asignavimai ir kitos lėšos (tūkst. eurų)** pateikiamos Microsoft Excel formatu.

**4 lentelė. 2024-2026 metų 03 Kultūros, sporto ir bendruomenės gyvenimo aktyvinimo programos uždaviniai, priemonės ir jų stebėsenos rodikliai** pateikiami Microsoft Excel formatu.

**04 Socialinės paramos ir sveikatos apsaugos paslaugų kokybės gerinimo programa**

**5 grafikas*.* Socialinės paramos ir sveikatos apsaugos paslaugų kokybės gerinimo programa ir jos uždaviniai**

Pagal šią programą užsibrėžta įgyvendinti 4 uždavinius:

***04-01-01 Tęstinės veiklos uždavinys. Užtikrinti Lietuvos Respublikos įstatymais, Vyriausybės nutarimais ir kitais teisės aktais numatytų socialinių išmokų ir kompensacijų mokėjimą***

Numatoma vykdyti šias priemones:

**04-01-01-01Tikslinių išmokų skyrimas ir mokėjimas.** Vykdant priemonę, išmokamos teisės aktuose –LR tikslinių kompensacijų įstatyme numatytos tikslinės išmokos.

**04-01-01-02 Išmokų vaikams skyrimas ir mokėjimas.** Vykdant priemonę teisės aktų nustatyta tvarka mokamos išmokos vaikams.

**04-01-01-03 Kompensacijų už būsto šildymą, kietą kurą, šaltą vandenį skyrimas ir mokėjimas.** Pagal priemonę mokamos kompensacijos vadovaujantis LR piniginės socialinės paramos nepasiturintiems gyventojams įstatymu ir Rokiškio rajono savivaldybės tarybos 2023 m. rugsėjo 28 d. sprendimu Nr. TS-275 patvirtintame Piniginės socialinės paramos nepasiturintiems gyventojams teikimo tvarkos apraše numatytos kompensacijos.

**04-01-01-04 Laidojimo pašalpų mokėjimas.** Vykdant priemonę, teisės aktų numatyta tvarka išmokamos pašalpos mirus artimiesiems.

**04-01-01-05 Nemokamo maitinimo moksleiviams skyrimas ir aprūpinimas mokinio reikmenimis.** Rokiškio rajono savivaldybės švietimo įstaigose nemokamą maitinimą gauna 1602 vaikai (vidutiniškai per 2023 m.). Vykdant priemonę nepasiturinčiose šeimose augantys vaikai gauna paramą, kuri skirta pasiruošti mokslo metams, apsirūpinti mokymo priemonėmis (2023 m. – 894 vaikai aprūpinti mokymo priemonėmis).

**04-01-01-06 Socialinės pašalpos ir kitų išmokų skyrimas ir mokėjimas.** Pagal priemonę mokamos pašalpos ir kitos išmokos vadovaujantis LR piniginės socialinės paramos nepasiturintiems gyventojams įstatymu ir Rokiškio rajono savivaldybės tarybos 2023 m. rugsėjo 28 d. sprendimu Nr. TS-275 patvirtintame Piniginės socialinės paramos nepasiturintiems gyventojams teikimo tvarkos apraše numatytos pašalpos ir kitos išmokos.

**04-01-01-07 Naujagimio kraitelio suteikimas**. Gimus kūdikiui, jam skiriamas naujagimio kraitelis, kurį sudaro 100 eurų čekis, knygelė „Mūsų vaikas“ su palinkėjimais, krepšys ir rankšluostis.

**04-01-01-08 Mirusių asmenų palaikų nuvežimo ekspertiniams tyrimams ir palaikų laidojimo išlaidų padengimas.** Šia priemone dengiamos mirusių asmenų palaikų nuvežimo ekspertiniams tyrimams išlaidos.

**04-01-01-09 Vaikų su negalia nemokamas maitinimas.** Šia priemone užtikrinamas vaikų su negalia nemokamas maitinimas.

**04-01-01-10 Kompensacijų suteikimas už naudojimąsi liftais.** Vykdant priemonę kompensacija už liftų naudojimą suteikiama asmenims, gyvenantiems daugiabučiuose namuose, kuriuose yra įrengti liftai ir kurie gauna socialines pašalpas.

***04-01-02 Tęstinės veiklos uždavinys. Pagerinti socialinių paslaugų kokybę ir prieinamumą, padidinti jų įvairovę, užtikrinti prevencinių priemonių taikymą***

Numatoma vykdyti šias priemones:

**04-01-02-01 Akredituotų ir licencijuotų paslaugų finansavimas.** Šia priemone savivaldybės biudžeto lėšomis finansuojamos socialinė priežiūra, pagalba į namus, apgyvendinimo paslaugos, socialinės reabilitacijos neįgaliesiems bendruomenėje paslaugos, vaikų dienos centrų paslaugos, ilgalaikės ir trumpalaikės socialinė globos ir kitos paslaugos.

**04-01-02-02 Rokiškio socialinės paramos centro veiklos užtikrinimas.** Šia priemone užtikrinama biudžetinės įstaigos veikla.Socialinės paramos centro veiklos tikslas – teikti socialines paslaugas Rokiškio rajono gyventojams dėl amžiaus, neįgalumo, socialinių problemų iš dalies ar visiškai neturinčiam ar praradusiam gebėjimas ar galimybes savarankiškai  rūpintis (asmeniu (šeimos) gyvenimu ir dalyvauti visuomenės gyvenime, sudarant sąlygas asmeniui  (šeimai) ugdyti ir stiprinti gebėjimus ir galimybes savarankiškai spręsti savo socialines problemas, palaikyti socialinius ryšius su visuomene, padėti įveikti socialinę atskirtį ir integruotis į visuomenę. 2024 m. Rokiškio socialinės paramos centre planuojama plėsti dienos socialinės globa namuose paslauga savaitgaliais ir švenčių dienomis, tęsti projekto „Integralios pagalbos teikimas ir plėtra Lietuvos savivaldybėse“ veiklas, pradėti įgyvendinti projektą  „Socialinių paslaugų kokybės užtikrinimas Lietuvoje“. Taip pat planuojama teikiamų paslaugų plėtra: šiuo metu yra teikiama trumpalaikės socialinės globos paslauga, tačiau 2024 m. planuojama pasiruošti ilgalaikės socialinės globos licencijavimui. 2024 m. planuojama įsigyti transporto priemonę pritaikytą neįgaliųjų pavėžėjimui bei įdiegti mobiliąją programėlę paslaugų į namus  skaitmeninimui.

**04-01-02-03 Kompleksinių paslaugų šeimai organizavimas.** Įgyvendinamas projektas, kuriuo teikiamos kompleksinės paslaugos šeimai – prevencinė socialinė paslauga, skirta asmens (šeimos), patyrusio (-ios) sunkumų, gebėjimams savarankiškai spręsti iškilusias problemas stiprinti, siekiant ateityje išvengti galimų didesnių socialinių problemų ir (ar) socialinės rizikos.

**04-01-02-04 Asmenų su sunkia negalia socialinės globos finansavimas.** Paslaugos teikiamos vadovaujantis LR socialinių paslaugų įstatymu, socialinių paslaugų katalogu Rokiškio rajono savivaldybės tarybos patvirtintu Socialinių paslaugų organizavimo ir teikimo tvarkos aprašu. Paslaugos perkamos iš NVO bei Socialinės apsaugos ir darbo ministerijai pavaldžių socialinės globos įstaigų.

**04-01-02-05 Slaugos pagal socialines indikacijas organizavimas.**

**04-01-02-06 Socialinių būstų remontas.**

**04-01-02-07 Būsto aplinkos pritaikymas neįgaliesiems.** Įgyvendindama priemonę, Rokiškio rajono savivaldybė organizuoja būsto pritaikymą neįgaliems asmenims, šiai priemonei skiriamos valstybės biudžeto ir savivaldybės biudžeto lėšos.

**04-01-02-08 Šeimynų finansavimas.** Šia priemone skiriamos savivaldybės biudžeto lėšos šeimynų veikloms finansuoti (darbo užmokestis, finansinė parama vaikams, pagalbinio darbuotojo darbo užmokestis ir kitos išlaidos).

**04-01-02-09 Pagalbos pinigų ir kitų išmokų finansavimas.** Priemonė įgyvendinama vadovaujantis Rokiškio rajono savivaldybės tarybos sprendimu „Dėl pagalbos pinigų mokėjimu už tėvų globos netekusių vaikų globą (rūpybą) Rokiškio rajono savivaldybėje tvarkos aprašo patvirtinimo“. Piniginė parama globėjams (rūpintojams) teikiama už kiekvieną globojamą vaiką.

**04-01-02-10 Vietinio reguliaraus susisiekimo organizavimas.** Šia priemone užtikrinamas nemokamas vietinio reguliaraus susisiekimo viešasis transportas visame Rokiškio rajone.

**04-01-02-11 Asmeninės pagalbos paslaugos finansavimas.** Paslaugos teikiamos vadovaujantis Rokiškio rajono savivaldybės administracijos direktoriaus patvirtintu Asmeninės pagalbos teikimo tvarkos aprašu. Suteikiant asmeninės pagalbos paslaugas, asmenims padedama gyventi savarankiškai ir veikti visose gyvenimo srityse.

**04-01-02-12 Asmens higienos paslaugų kompensavimas.** Vykdydama priemonę, Rokiškio rajono savivaldybė rajono gyventojams suteikia galimybę naudotis viešųjų pirčių paslaugomis.

**04-01-02-13 Smurto artimoje aplinkoje prevencijos komisijos veiklos užtikrinimas.** Vadovaujantis LR apsaugos nuo smurto artimoje aplinkoje įstatymo 7 straipsniu kiekvienoje savivaldybėje sudaroma Smurto artimoje aplinkoje prevencijos komisija, kurioje nevyriausybinių organizacijų atstovai sudaro ne mažiau kaip vieną trečdalį komisijos narių. Teikiamos paslaugos detalizuotos Rokiškio rajono savivaldybės administracijos direktoriaus 2023 m. birželio 28 d. įsakymu Nr. AV-489 patvirtintu Rokiškio rajono savivaldybės teritorijoje veikiančių įstaigų ir organizacijų, teikiančių socialines paslaugas smurto artimoje aplinkoje pavojų patiriantiems asmenims ar smurtą patyrusiems asmenims ir smurto artimoje aplinkoje pavojų keliantiems asmenims ir organizuojančių smurtinio elgesio keitimo programų (mokymų) įgyvendinimą, sąrašas.

**04-01-02-14 Lygių galimybių visiems užtikrinimo plano parengimas.** Siekiant ugdyti pagarbą žmogui, užtikrinti teisės aktų, nustatančių nediskriminavimo ir lygių galimybių principus, nuostatų įgyvendinimą, didinti visuomenės teisinį sąmoningumą, supratingumą dėl lyties, rasės, tautybės, pilietybės, kalbos, kilmės, socialinės padėties, tikėjimo, religijos ar įsitikinimų, pažiūrų, amžiaus, seksualinės orientacijos, negalios, sveikatos būklės, etninės priklausomybės ir kitų diskriminacijos pagrindų, informuoti bendruomenę apie vykdomas lygių galimybių ir nediskriminavimo skatinimo priemones, stiprinti tarpinstitucinį bendradarbiavimą lygių galimybių srityje, 2024 m. bus rengiamas Lygių galimybių visiems užtikrinimo planas.

 **04-01-02-15 Darbo politikos formavimas ir įgyvendinimas.** Vykdant šią priemonę, įgyvendinamos LR užimtumo įstatymo nuostatos. Savivaldybės administracija rengia ir teikia savivaldybės tarybai tvirtinti užimtumo didinimo programas, kurioms finansuoti naudojamos specialiųjų tikslinių dotacijų savivaldybių biudžetams lėšos. Pagal šią programą teikiamos paslaugos, skirtos įgyti socialinių įgūdžių ir (ar) motyvacijos dirbti; padėti įgyvendinti darbo pareigas ir šeimos nario ar kartu gyvenančio asmens priežiūrą ar slaugą; paskatinti grįžti į darbo rinką įsiskolinimų turinčius asmenis; padėti dalyviui atvykti iš nuolatinės gyvenamosios vietos į darbo vietą ir kt.

**04-01-02-16 Obelių socialinių paslaugų namų veiklos užtikrinimas.** Šia priemone užtikrinama biudžetinės įstaigos Obelių socialinių paslaugų namų veikla. Įstaigos veiklos tikslai: Teikti kokybiškas socialinės globos paslaugas, atitinkančias klientų individualius poreikius; Užtikrinti nestacionarių socialinių paslaugų teikimą, siekiant kuo ilgiau išlaikyti asmenų savarankiškumą kasdieninėje veikloje, sudaryti sąlygas ugdyti ar stiprinti gebėjimus ir galimybes palaikyti socialinius ryšius su visuomene, padėti įveikti socialinę atskirtį; Organizuoti socialinį darbą seniūnijose; Teikti kokybiškas ir prieinamas kultūrines paslaugas. Uždaviniai: Teikti socialinės globos paslaugas, atitinkančias socialinės globos normas, likusiems be tėvų globos vaikams. 2024m. 1 bendruomeniniai vaikų globos namai, 8 vietos; Teikti trumpalaikės socialinės globos paslaugas; Teikti intensyvią krizių įveikimo pagalbą, socialinę riziką patiriantiems asmenims, šeimoms su vaikais. Vietų skaičius - 10 šeimų, iki 30 asmenų; Teikti dienos socialinės priežiūros ir ugdymo paslaugas vaikams, lankantiems vaikų dienos centrą. 25 vietos; Teikti pagalbą globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti. Projekto „Paslaugų, skatinančių ir efektyviai palaikančių globą šeimos aplinkoje, vystymas“ įgyvendinimas; Teikti socialinės priežiūros šeimoms paslaugas. 170 šeimų. Teikti palydėjimo paslaugą jaunuoliams. Vietų skaičius – pagal poreikį; Teikti apgyvendinimo savarankiško gyvenimo namuose paslaugas. Vietų skaičius - 10 šeimų; Organizuoti socialinį darbą seniūnijose; Teikti higienos paslaugas ne įstaigos klientams; Teikti pagalbą karo pabėgėliams iš Ukrainos, gyvenantiems Obelių socialinių paslaugų namuose.

***04-01-03 Tęstinės veiklos uždavinys. Plėtoti poreikius atitinkančias, visiems prieinamas asmens ir visuomenės sveikatos paslaugas.***

**04-01-03-01 Finansinė parama atvykstantiems gydytojams ir rezidentams.** Šia priemone skiriama finansinė parama gydytojams rezidentams ir studijuojantiems sveikatos priežiūros specialistams, planuojantiems atvykti dirbti į Rokiškio rajono gydymo įstaigas pagal Rokiškio rajono savivaldybės taryboje patvirtintą tvarką.

**04-01-03-02 Visuomenės sveikatos biuro veiklos užtikrinimas.** Visuomenės sveikatos biuras vykdo savivaldybės teritorijoje LR įstatymais ir kitais teisės aktais reglamentuojamą savivaldybių visuomenės sveikatos priežiūrą – visuomenės sveikatos stebėseną (monitoringą), visuomenės sveikatos stiprinimą ir ugdymą, siekiant mažinti gyventojų sergamumą ir mirtingumą, gerinti gyventojų gyvenimo kokybę. Visuomenės sveikatos priežiūra savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimas bei visuomenės sveikatos stebėsena yra valstybinė funkcija, todėl Rokiškio rajono savivaldybės visuomenės sveikatos biuras ir švietimo įstaigų visuomenės sveikatos priežiūros specialistai yra išlaikomi iš valstybinės tikslinės dotacijos. Rokiškio rajono visuomenės sveikatos biuras tiekia visuomenės sveikatos priežiūros paslaugas savivaldybės teritorijoje esančiose ikimokyklinio ugdymo, bendrojo ugdymo mokyklose. Siekiama stiprinti mokinių, ugdomų pagal ikimokyklinio, priešmokyklinio, pradinio, pagrindinio ir vidurinio ugdymo programas, sveikatą ir atlikti visuomenės sveikatos stebėseną. Be valstybinių (valstybės perduotų savivaldybėms) funkcijų Visuomenės sveikatos biuras vykdo papildomą funkciją – plėtoti psichikos sveikatos stiprinimo, psichosocialinės pagalbos ir savižudybių prevencijos intervencijas.

**04-01-03-03 Rokiškio rajono gyventojų skatinimas dalyvauti sveikatos prevencijos programose.** Šia priemone siekiama skatinti Rokiškio rajono gyventojus dalyvauti nemokamose sveikatos prevencijos programose. Ypatingas dėmesys vykdant šią priemonę planuojamas skirti vyrams, atsižvelgiant į tai, kad skirtumas tarp vyrų ir moterų gyvenimo trukmės siekia 10,3 metų (paskutiniais prieinamais 2021 m. duomenimis).

***04-01-04 Pažangos uždavinys. Plėtoti ir gerinti sveikatos ir socialinių paslaugų infrastruktūrą, medicininę įrangą, užtikrinti teikiamų paslaugų plėtrą***

**04-01-04-01 Projektas „Sveikatos centro sudėtyje teikiamų sveikatos priežiūros paslaugų infrastruktūros modernizavimas“.** Projekto tikslas- modernizuoti trijų Rokiškio rajono savivaldybės sveikatos centro sudėtyje esančių sveikatos priežiūros paslaugas teikiančių įstaigų (VšĮ Rokiškio pirminės asmens sveikatos priežiūros centras, VšĮ Rokiškio psichikos sveikatos centras, VšĮ Rokiškio rajono ligoninė) infrastruktūrą. Projekto įgyvendinimo planą VšĮ Centrinei projektų valdymo agentūrai planuojama pateikti iki 2024 m. kovo 1 d. Projekto vykdytojas – Rokiškio rajono savivaldybės administracija, projekto partneriai – VšĮ Rokiškio pirminės asmens sveikatos priežiūros centras, VšĮ Rokiškio psichikos sveikatos centras, VšĮ Rokiškio rajono ligoninė. Projektą planuojama įgyvendinti iki 2027 m. pabaigos.

**04-01-04-02 Projektas „Mobilių komandų aprūpinimas įranga ir transporto priemonėmis“.** Projekto tikslas – pagerinti sveikatos priežiūros paslaugų kokybę ir prieinamumą Rokiškio rajono gyventojams, aprūpinant Rokiškio rajono ambulatorinių slaugos paslaugų namuose mobilią komandą medicinine ir kita įranga bei transporto priemone (elektromobiliu). Projekto įgyvendinimo planą VšĮ Centrinei projektų valdymo agentūrai planuojama pateikti iki 2024 m. vasario 29 d. Projekto vykdytojas – Rokiškio rajono savivaldybės administracija, projekto partneris – Rokiškio pirminės asmens sveikatos priežiūros centras. Projektą planuojama įgyvendinti iki 2024 m pabaigos.

**04-01-04-03 Projektas „Socialinio būsto plėtra Rokiškio rajono savivaldybėje“.** Projektą numatoma vykdyti pagal Panevėžio regiono plėtros plano pažangos priemonę.

**04-01-04-04 Projektas „Sveikatos raštingumo, psichikos sveikatos stiprinimo ir kitų visuomenės sveikatos paslaugų prieinamumo ir kokybės didinimas Rokiškio rajono savivaldybėje“ .** Projektą numatoma vykdyti pagal Panevėžio regiono plėtros plano pažangos priemonę. Projekto vykdytojas – Rokiškio rajono visuomenės sveikatos biuras. Planuojamos projekto kryptys:1) integruotų, mobilių, nuotolinių paslaugų teikimas tikslinėms grupėms lėtinių neinfekcinių ligų ir traumų prevencijai. Planuojama vesti mokymus ir praktinius užsiėmimus sveikos gyvensenos, lėtinių neinfekcinių ligų bei griuvimų prevencijos, pirmosios pagalbos susižeidus, psichikos sveikatos stiprinimo, sveikatos ugdymo ir fizinio aktyvumo temomis. Veiklos orientuotos į suaugusius ir vyresnio amžiaus savivaldybės gyventojus. Tikimasi, jog įgyvendinus veiklas savivaldybės gyventojai įgis ne tik teorinių žinių, bet ir praktinių įgūdžių, kurie leis jiems suformuoti pozityvius jų elgsenos pokyčius, padėsiančius užkirsti kelią įvairioms ligoms, stiprins jų sveikatą, o tai leis sumažinti savivaldybės gyventojų sergamumą ir mirtingumą. 2) vaikų, paauglių, jaunimo ir jų aplinkos narių psichikos sveikatos stiprinimas ir priklausomybės ligų prevencija. Planuojama vesti mokymus ir praktinius užsiėmimus šiomis temomis: psichiką veikiančių medžiagų vartojimo prevencija, alkoholio vartojimo prevencija, depresijos prevencija, savižudybių ir savižalos prevencija, patyčių prevencija, seksualinio smurto prevencija. Veiklos orientuotos į vaikus, paauglius ir jaunimą. Tikimasi, jog įgyvendinus veiklas, pagerės tikslinės grupės asmenų psichinė sveikata, jie geriau suvoks psichoaktyvių medžiagų keliamą žalą sveikatai ir pačiai asmenybei, taps atsparesni žalingo elgesio įtakai.

**04-01-04-05 Projektas „Asmenų su intelekto ir /ar psichine negalia institucinės globos pertvarkai reikiamos infrastruktūros bei paslaugų plėtra Rokiškio rajone“.** Projektą numatoma vykdyti pagal Panevėžio regiono plėtros plano pažangos priemonę, įgyvendinant Perėjimo nuo institucinės globos prie šeimoje ir bendruomenėje teikiamų paslaugų Panevėžio regiono žemėlapyje suplanuotas paslaugų žmonėms su intelekto ir (ar psichikos) negalia pertvarkos priemones.

**04-01-04-06 Projektas „Perėjimas nuo institucinės globos prie bendruomeninių paslaugų Sostinės regione, Vidurio ir Vakarų Lietuvos regione“.** 2024 m. Rokiškio rajono savivaldybės administracija įgyvendina 2021–2030 metų plėtros programos valdytojos Lietuvos Respublikos socialinės apsaugos ir darbo ministerijos socialinės sutelkties plėtros programos pažangos priemonės Nr. 09-003-02-02-01 „Plėtoti kompleksinę neįgaliųjų socialinės integracijos sistemą“ 5 veiklą „Užtikrinti perėjimą nuo institucinės globos prie bendruomeninių paslaugų (kurti, teikti ir plėtoti nestacionarias ir bendruomenines paslaugas: apgyvendinimo su parama, dienos užimtumo, pagalbos šeimai, socialinių dirbtuvių ir kitas paslaugas intelekto ir (ar) psichikos negalią turintiems asmenims)“. Projekto vykdytojas - Asmens su negalia teisių apsaugos agentūra prie Socialinės apsaugos ir darbo ministerijos. Projekto partneriai: Rokiškio rajono savivaldybės administracija ir VšĮ „Jautri širdis“. Projektas finansuojamas iš ES struktūrinių fondų ir Rokiškio rajono savivaldybės biudžeto lėšų. VšĮ „Jautri širdis“ įsipareigoja pradėti veiklas nuo 2024 m. vasario 1 d., teikiant socialinių dirbtuvių paslaugą.

2024 m. planuojami asignavimai programai neviršija 10 procentų, palyginti su praėjusiais 2023 metais (Rokiškio rajono savivaldybės 2023-2025 m. strateginio veiklos plano redakcijos, patvirtintos Savivaldybės tarybos 2023 m. gruodžio 21 d. sprendimu Nr. TS-331).

**Programa yra tęstinė ir neterminuota.**

**Programos vykdytojai** – Rokiškio rajono savivaldybės administracija, Rokiškio socialinės paramos centras, Obelių socialinių paslaugų namai, Rokiškio rajono savivaldybės visuomenės sveikatos biuras.

**Programos koordinatorė:**

Rasa Baranovskienė, Socialinės paramos ir sveikatos skyriaus vyr. specialistė, tel. +370 458 71405, el. p. r.baranovskiene@rokiskis.lt

**3 lentelė. 2024-2026 metų 04 Socialinės paramos ir sveikatos apsaugos paslaugų kokybės gerinimo programos uždaviniai, priemonės, asignavimai ir kitos lėšos (tūkst. eurų)** pateikiamos Microsoft Excel formatu.

**4 lentelė. 2024-2026 metų 04 Socialinės paramos ir sveikatos apsaugos paslaugų kokybės gerinimo programos uždaviniai, priemonės ir jų stebėsenos rodikliai** pateikiami Microsoft Excel formatu.

**05 Rajono infrastruktūros objektų priežiūros, plėtros ir modernizavimo programa**

**6 grafikas*.* Rajono infrastruktūros objektų priežiūros, plėtros ir modernizavimo programa ir jos uždaviniai**

Pagal šią programą užsibrėžta įgyvendinti 5 uždavinius:

***05-01-01 Tęstinės veiklos uždavinys. Modernizuoti ir statyti naujus viešojo naudojimo pastatus bei statinius.***

Numatoma vykdyti šias priemones:

**05-01-01-01 Savivaldybei priklausančių ir kitų viešojo naudojimo pastatų modernizavimas.** Vykdant šią priemonę bus modernizuojami savivaldybei priklausantys viešojo naudojimo pastatai.

* **05-01-01-02 Daugiafunkcės sporto salės statyba Rokiškyje.** Šia priemone bus užtikrinami daugiafunkcės Rokiškio sporto arenos statybos darbai.

**05-01-01-03 Rokiškio lopšelio-darželio „Varpelis“ (Jaunystės g. 15, Rokiškis) pastato energinio efektyvumo didinimas.** Ši priemonė skirta modernizuoti ikimokyklinio ugdymo įstaigą.

* + - 1. **Rokiškio lopšelio-darželio „Pumpurėlis“ pastato energinio efektyvumo didinimas.** Ši priemonė skirta modernizuoti ikimokyklinio ugdymo įstaigą.
			2. **Riedlenčių, riedučių ir BMX dviračių parko įrengimas.** 2024 m. planuojama įrengti aktyvaus laisvalaikio sporto parką (skate park) „Rotary“ parke Rokiškio m., skirtą riedlenčių, BMX dviračių, paspirtukų entuziastams (2024 m.);

**05-01-01-06 Rokiškio rajono savivaldybės nekilnojamojo turto valdymo 2021-2025 m. strategijos įgyvendinimas.**

***05-01-02 Tęstinės veiklos uždavinys. Užtikrinti savivaldybės infrastruktūros priežiūrą.***

Numatoma vykdyti šias priemones:

**05-01-02-01 Subsidijų gamintojams už šiluminę energiją teikimas.** Vykdant šią priemonę teikiamos subsidijos šiems šiluminės energijos gamintojams: AB „Rokiškio komunalininkas“, UAB „Rokmedis“, UAB „Literma“.

**05-01-02-02 Seniūnijų viešojo ūkio išlaikymas.** Vykdant priemonę apmokama už Rokiškio rajono seniūnijų gatvių apšvietimą ir gatvių apšvietimo tinklų priežiūra bei remontą.

**05-01-02-03 Individualių nuotekų valymo įrenginių įrengimo išlaidų dalinis kompensavimas.** Įgyvendinant šią priemonę, savivaldybė nustatyta tvarka iš dalies kompensuoja Rokiškio rajono gyventojų individualių nuotekų valymo įrenginių įrengimo išlaidas.

***05-01-03 Tęstinės veiklos uždavinys. Prižiūrėti ir modernizuoti viešąją susisiekimo infrastruktūrą.***

Numatoma vykdyti šias priemones:

**05-01-03-01 Vietinės reikšmės kelių priežiūra.** Vykdant priemonę atliekami susisiekimo objektų priežiūros darbai: asfalto ir žvyro dangų, šaligatvių, pėsčiųjų ir privažiavimo kelių remonto, eismo saugumo priemonių priežiūra, remontas, atnaujinimas, tiltų priežiūra.

**05-01-03-02 Vietinės reikšmės kelių plėtra.** Vykdant priemonę atliekami susisiekimo objektų priežiūros darbai pagal Lietuvos Respublikos Vyriausybės tvirtinamą Kelių priežiūros ir plėtros programos finansavimo lėšų naudojimo sąmatą.

**05-01-03-03 Nuostolingų maršrutų išlaidų kompensavimas.**

***05-01-04 Tęstinės veiklos uždavinys. Skatinti bendruomeniškumą Rokiškio rajone.***

Numatoma vykdyti šias priemones:

**05-01-04-01 Bendrijų rėmimo programos įgyvendinimas.** Šia priemone vykdomas daugiabučių namų bendrijų steigimo mokesčio kompensavimas.

**05-01-04-02 Bendruomenės įtraukimo per biudžeto planavimą modelio įgyvendinimas.** Bendruomenės iniciatyvų, skirtų gyvenamajai aplinkai gerinti, projektų idėjų finansavimo tikslas – didinti piliečių galimybes įtraukti į savivaldybės biudžeto formavimą. Pagrindiniai uždaviniai – skatinti piliečių iniciatyvą rajone, suburti gyventojus gyvinti bei gerinti socialinę ir gyvenamąją aplinką, aktyvinti verslo kūrimą ir dalyvavimą atnaujinant teritorijas, skatinti diskusijas rajono aplinkos gerinimo tema. įgyvendinamos dalyvaujamojo biudžeto iniciatyvos pagal savivaldybės tarybos sprendimu patvirtintą Bendruomenės iniciatyvų, skirtų viešųjų erdvių infrastruktūrai gerinti ir patrauklumui didinti, projektų idėjų atrankos ir finansavimo tvarkos aprašą.

**05-01-04-03 Prisidėjimas prie Rokiškio miesto ir rajono VVG ir kitų bendruomenių projektų.** Įgyvendinant šią priemonę, skiriamas dalinis finansavimas Rokiškio miesto ir rajono vietos veiklos grupių ir kitų nevyriausybinių organizacijų projektams, kuriems kreipiamasi paramos pagal savivaldybės mero potvarkiu patvirtintą Rokiškio rajono savivaldybės projektų rengimo ir įgyvendinimo koordinavimo grupės darbo reglamentą.

**05-01-04-04 Bendruomeninės veiklos stiprinimas.** Šia priemone remiami nevyriausybinių organizacijų projektai pagal Rokiškio rajono savivaldybės administracijos direktoriaus 2023 m. kovo 7 d. įsakymu Nr. AV-186 „Dėl nevyriausybinių organizacijų ir bendruomeninės veiklos stiprinimo 2023-2025 m. veiksmų plano 2.1.1.1. priemonės „Stiprinti bendruomeninę veiklą savivaldybėse“ įgyvendinimo Rokiškio rajono savivaldybėje aprašo tvirtinimo“ patvirtintą tvarkos aprašą.

**05-01-04-05 Religinių bendruomenių rėmimo programos įgyvendinimas.** Įgyvendinant šią priemonę, remiami religinių bendruomenių projektai, kuriems kreipiamasi paramos pagal savivaldybės tarybos sprendimu patvirtintą Religinės paskirties pastatų restauravimo ir remonto darbų dalinio finansavimo iš Rokiškio rajono savivaldybės biudžeto lėšų tvarkos aprašą.

***05-01-05 Pažangos uždavinys.*** ***Užtikrinti kompleksišką savivaldybės teritorinį planavimą.***

Numatoma vykdyti šias priemones:

**05-01-05-01 Žemės sklypų formavimo ir pertvarkymo projektų ir (arba) detaliųjų planų rengimas.** Šia priemone vykdomas žemės sklypų formavimo ir pertvarkymo projektų ir(arba) detaliųjų planų rengimas.

**05-01-05-02 Žemės sklypų kadastriniai matavimų organizavimas.** Šia priemone vykdomas žemės sklypų kadastrinių matavimų organizavimas.

Pateikiami programos asignavimų esminių (lėšų sumažėjimo didesnio nei 10 procentų) pakeitimų, palyginti su praėjusiais 2023 metais, paaiškinimai:

1. Šiuo metu dar nėra gautos lėšos pagal Lietuvos Respublikos Vyriausybės tvirtinamą Kelių priežiūros ir plėtros programos finansavimo lėšų sąmatą.

2. Dėl užbaigtų / baigiamų vykdyti didelės apimties infrastruktūros modernizavimo projektų.

**Programa yra tęstinė ir neterminuota.**

**Programos vykdytojai** – Rokiškio rajono savivaldybės administracija,

**Programos koordinatorė:**

Skaidrė Žalienė, Statybos ir infrastruktūros plėtros skyriaus vyr. specialistė,
tel. +370 458 71438, el. p. s.zaliene@rokiskis.lt

**3 lentelė. 2024–2026 metų 05 Rajono infrastruktūros objektų priežiūros, plėtros ir modernizavimo programos uždaviniai, priemonės, asignavimai ir kitos lėšos (tūkst. eurų)** pateikiamos Microsoft Excel formatu.

**4 lentelė. 2024–2026 metų 05 Rajono infrastruktūros objektų priežiūros, plėtros ir modernizavimo programos uždaviniai, priemonės ir jų stebėsenos rodikliai** pateikiami Microsoft Excel formatu.

**06 Kaimo plėtros, aplinkos apsaugos ir verslo skatinimo programa**

**7 grafikas*.* Kaimo plėtros, aplinkos apsaugos ir verslo skatinimo programa ir jos uždaviniai**

Pagal šią programą užsibrėžta įgyvendinti 3 uždavinius:

***06-01-01 Tęstinės veiklos / pažangos uždavinys. Užtikrinti tinkamą melioracijos statinių techninę būklę.***

Numatoma vykdyti šias tęstinės veiklos priemones:

**06-01-01-01 Melioruotų žemių gerinimas.** Įgyvendinant šią priemonę, vykdomi kasmetiniai melioracijos statinių remonto bei priežiūros darbai, vykdomi tęstiniai investiciniai projektai, rekonstruojant melioracijos griovius ir juose esančius statinius, tuo pagerinama bendra rajono melioracijos statinių sistemų būklė.

Numatoma vykdyti šias pažangos priemones:

**06-01-01-02 Rokiškio rajono Skemų ir Gindvilių kadastrinių vietovių dalies melioracijos griovių ir juose esančių statinių rekonstravimas.** Siekiant užtikrinti kokybišką melioracijos sistemų veikimą, įgyvendinamas investicinis projektas, kurio metu rekonstruojami melioracijos grioviai bei juose esantys statiniai.

**06-01-01-03 Rokiškio rajono Apaščios, Lailūnų ir Gerkonių kadastrinių vietovių ir juose esančių statinių rekonstravimas.** Siekiant užtikrinti kokybišką melioracijos sistemų veikimą, įgyvendinamas investicinis projektas, kurio metu rekonstruojami melioracijos grioviai bei juose esantys statiniai.

**06-01-01-04 Rokiškio rajono dalies melioracijos griovių ir juose esančių statinių rekonstravimas.** Siekiant užtikrinti kokybišką melioracijos sistemų veikimą, įgyvendinamas investicinis projektas, kurio metu rekonstruojami melioracijos grioviai bei juose esantys statiniai.

**06-01-01-05 Rokiškio rajono dalies melioracijos griovių ir juose esančių statinių rekonstravimas (II).** Siekiant užtikrinti kokybišką melioracijos sistemų veikimą, planuojama įgyvendinti investicinį projektą, kurio metu rekonstruojami melioracijos grioviai bei juose esantys statiniai.

***06-01-02 Tęstinės veiklos / pažangos uždavinys. Vystyti žemės ūkį bei didinti gyventojų verslumą.***

Numatoma vykdyti šias tęstinės veiklos priemones:

**06-01-02-01 Kaimo programos įgyvendinimas.** Vykdant šią priemonę teikiama parama iš savivaldybės biudžeto Kaimo programos lėšų. Dažniausiai naudojamos veiklos/priemonės yra skirtos melioracijos statinių avarinių gedimų šalinimui. Jos yra dvi: avarinių melioracijos statinių gedimų gyvenvietėse remontas ir ūkininkų / žemės ūkio paskirties žemės savininkų išlaidų, patirtų šalinant melioracijos gedimus, kompensavimas. Taip pat populiari Kaimo programos priemonė ūkininkams - žvyro pirkimo išlaidų kompensavimas žemės ūkio įmonėms, kai žvyras panaudojamas savivaldybės vietinės reikšmės viešųjų kelių remontui,. Kaimo programos parama taip pat naudojasi ir bendruomeninės organizacijos, kaime veikiantys kooperatyvai – finansuojamos naujai besisteigiančių, Savivaldybės teritorijoje registruotų, kaime veikiančių kooperatyvų ir/ar asociacijų registravimo išlaidos, šių organizacijų įstatų, valdymo organų perregistravimo išlaidos. Kompensuojamos besikuriančių žemės ūkio kooperatyvų, pirmų 5 metų veiklos administracines, projektų rengimo, patalpų nuomos ir kitas išlaidos. Taikoma parama trumpųjų maisto tiekimo grandinių - žemės ūkio kooperatyvų, jungiančių bendradarbiaujančius žemės ūkio ir maisto produktų tiekimo srityje ūkininkus - pirmųjų penkių metų veiklai amortizuoti. Vykdant priemonę taip pat prisidedama prie kasmet organizuojamos rajono žemdirbių šventės.

**06-01-02-02** **Rokiškio rajono savivaldybės smulkaus ir vidutinio verslo plėtros programos įgyvendinimas.** Savivaldybės taryba yra sudariusi Rokiškio rajono savivaldybės smulkaus ir vidutinio verslo plėtros programos komisiją smulkaus ir vidutinio verslo rėmimui pagal patvirtintus Smulkaus ir vidutinio verslo plėtros programos nuostatus. Smulkiojo ir vidutinio verslo (SVV) plėtrą Rokiškio rajone skatinančios priemonės: palūkanų kompensavimas už paskolas, gautas verslo projektams įgyvendinti ir (ar) verslui vykdyti; naujos darbo vietos SVV subjektui kompensavimas; SVV subjektų darbuotojų kvalifikacijos kėlimo išlaidų kompensavimas; mugių, parodų ir kitų renginių išlaidų kompensavimas; naujai įregistruotų SVV subjektų pradinių steigimosi išlaidų kompensavimas; interneto svetainės, elektroninės parduotuvės sukūrimo išlaidų kompensavimas; asocijuotų rajono verslo organizacijų parengtų projektų bei programų, gerinančių rajono verslo aplinką, išlaidų dalinis finansavimas; kilnojamojo ilgalaikio turto, tiesiogiai susijusio su SVV subjekto vykdoma veikla, įsigijimo išlaidų dalinis kompensavimas; patalpų, kuriose vykdoma veikla, nuomos ir komunalinių mokesčių kompensavimas; darbo priemonių įsigijimo kompensavimas, verslo planų, paraiškų finansinei paramai iš ES ar kitų fondų gauti parengimo išlaidų kompensavimas; subsidija verslo idėjai.

**06-01-02-03** **„BC „Spiečius“ administravimas.** Šia priemone užtikrinamas bendradarbystės centro „Spiečius“ paslaugų pakete numatytų nemokamų paslaugų pradedančiajam verslui teikimas (mentorystės programa, akceleravimo programa, individualios verslo konsultacijos, mokymai ir kt.). Nuo 2023 m. rugpjūčio 1 d. VšĮ „Inovacijų agentūros“ įkurtos bendradarbystės erdvės „Spiečius“ laikiną valdymą, administravimą ir išlaikymą ne trumpiau kaip iki 2026 m. gruodžio 31 d. perėmė Rokiškio rajono savivaldybė.

Numatoma vykdyti šias pažangos priemones:

**06-01-02-04** **Projektas „Socialinio verslumo ekosistemos tobulinimas Žiemgaloje ir Šiaurės Lietuvoje“.**  Projekto tikslas – bendrų iniciatyvų ir informuotumo didinimo veiklų kūrimas, siekiant palengvinti socialinės verslo ekosistemos plėtrą. Vadovaujantys projekto partneriai: Žiemgalos planavimo regionas (ZPR), partneriai: Rokiškio rajono savivaldybės administracija, Lietuvos socialinio verslo asociacija (LISVA), Latvijos socialinio verslo asociacija (SEAL). Planuojamos projekto veiklos: Atlikta socialinio verslo plėtros krypčių ir jau išvystytų socialinių verslų analizė, sukurta metodinė medžiaga mokytojams socialinio verslumo mokymui mokykloje ir mokymai mokytojams, informacinis gidas apie socialinį verslą, jo galimybes Rokiškio turizmo ir verslo informacijos centrui bei kitiems Lietuvoje veikiantiems bendradarbystės centrams „Spiečius“, socialinio verslo idėjų konkursas; gerosios patirties mainai, gebėjimų ugdymas tarp Lietuvos ir Latvijos partnerių bei ES šalyse; socialinių įmonių istorijų reklaminės ir informacinės kampanijos. Planuojama projekto įgyvendinimo trukmė 2024 m. -2026 m.

**06-01-02-05 Projektas „Inkubavimo, konsultavimo, mentorystės ir tinklaveikos programų vystymas, skatinant pradedančiųjų SVV subjektų kūrimąsi ir augimą regionuose“.** Šiuo VšĮ Inovacijų agentūros (projekto partneris – Rokiškio rajono savivaldybės administracija) vykdomu projektu siekiama užtikrinti individualizuotą pagalbą verslo pradžioje, teikiant verslo idėjos išgryninimo konsultacijas, padedant pasirengti rinkodaros ir pardavimų strategijas, sudaryti galimybes išsikelti pamatuojamus verslo vystymo tikslus ir tų tikslų įgyvendinimui pasitelkti verslo atstovus-mentorius bei didinant tinklaveikos galimybes, sėkmingą partnerysčių mezgimą. Projektas bus vykdomas 2024-2026 m.

***06-01-03 Tęstinės veiklos / pažangos uždavinys. Kurti saugią ir ekologiškai švarią gyvenamąją aplinką.***

Numatoma vykdyti šias tęstinės veiklos priemones:

**06-01-03-01 Aplinkos apsaugos rėmimo specialiosios programos įgyvendinimas.** Įgyvendinant priemonę planuojama tvarkyti užterštas teritorijas, vandens telkinius ir teritorijas prie jų, vykdyti prevencijos priemones, siekiant išvengti žalos aplinkai, finansiškai remti žemės sklypų, kuriuose neuždrausta medžioklė, savininkus, valdytojus ir naudotojus, kurie įgyvendina medžiojamųjų gyvūnų daromos žalos mažinimo priemones, rinkti ir išvežti utilizuoti asbesto atliekos iš gyvenamosios aplinkos.

**06-01-03-02 Atliekų tvarkymo organizavimas.** Komunalinių atliekų tvarkymo paslaugas gauna 100 proc. savivaldybės gyventojų. Taikomas konteinerinis atliekų surinkimo būdas, gyventojai skatinami rūšiuoti buityje susidarančias atliekas. Šiam tikslui įgyvendinti didesnėse gyvenvietėse pastatyti rūšiuojamų atliekų konteineriai, skatinamas individualus bioskaidžių atliekų kompostavimas vietoje. Gyventojai naudojasi individualaus kompostavimo konteineriais, atskirai surenkamos buitinės pavojingos atliekos (akumuliatoriai, liuminescencinės lempos, baterijos, elektrolitas, tepalinė alyva, dažai, lakai, elektroninė įranga) ir išvežamos utilizuoti. Siekiant užtikrinti, kad aplinkos būklė neblogėtų, būtų mažinamas aplinkos teršimas, mažėtų aplinkos oro tarša, reikalinga toliau plėtoti komunalinių atliekų surinkimo sistemą, renovuoti ir tiesti naujus vandentiekio, nuotekų surinkimo sistemų tinklus, renovuoti šilumos tiekimo trasas, asfaltuoti kelius. Siekiant sumažinti ir išvengti neigiamos įtakos aplinkai, svarbu vykdyti šviečiamąją veiklą mokyklose, lopšeliuose–darželiuose, skatinti gyventojų bendruomenes rūpintis aplinka, saugoti geriamojo vandens išteklius nuo galimos taršos.

**06-01-03-03 Beglobių gyvūnų gerovės ir apsaugos priemonių įgyvendinimas.** Vykdant šią priemonę įgyvendinamos beglobių gyvūnų gerovės ir apsaugos priemonės.

**06-01-03-05 Žaliųjų jungčių, parkų ar kitų želdynų žalinimas, gausinimas ir atnaujinimas.** Vykdant šią priemonę numatoma gausinti ir atnaujinti želdynus, esančius Rokiškio rajone. 2024 m. planuojamas Laukupio upelio viešosios erdvės apželdinimas.

Numatoma vykdyti šias pažangos priemones:

**06-01-03-04** **Projektas „Geriamojo vandens tiekimo ir nuotekų tvarkymo paslaugų prieinamumo didinimas Rokiškio savivaldybėje“.** Projektą numatoma vykdyti pagal Panevėžio regiono plėtros plano priemonę. Projekto tikslas – geriamojo vandens ir nuotekų tvarkymo sistemų plėtra, siekiant užtikrinti vandens tiekimo ir nuotekų tvarkymo paslaugų prieinamumą ir sistemos efektyvumą. Planuojama geriamojo vandens tiekimo tinklų plėtra Juodupės mstl., Obelių m., Obelių priemiesčio k., Pandėlio m. Taip pat planuojama nuotekų tvarkymo sistemų plėtra Juodupės mstl., Obelių m., Pandėlio m. Projekto įgyvendinimo laikotarpis 2024-2029 m.

Pateikiami programos asignavimų esminių (lėšų sumažėjimo didesnio nei 10 procentų) pakeitimų, palyginti su praėjusiais 2023 metais, paaiškinimai:

1. Šiuo metu dar nėra gautos lėšos komunalinių atliekų tvarkymo infrastruktūros plėtrai.

2. Dėl užbaigtų / baigiamų vykdyti didelės apimties melioracijos projektų.

**Programa yra tęstinė ir neterminuota.**

**Programos vykdytoja** – Rokiškio rajono savivaldybės administracija.

**Programos koordinatorė:**

Gintarė Vinciūnienė, Žemės ūkio skyriaus vedėjos pavaduotoja, tel. +370 458 51686, el. p. g.vinciuniene@rokiskis.lt

**3 lentelė. 2024–2026 metų 06 Kaimo plėtros, aplinkos apsaugos ir verslo skatinimo programos uždaviniai, priemonės, asignavimai ir kitos lėšos (tūkst. eurų)** pateikiamos Microsoft Excel formatu.

**4 lentelė. 2024–2026 metų 06 Kaimo plėtros, aplinkos apsaugos ir verslo skatinimo programos uždaviniai, priemonės ir jų stebėsenos rodikliai** pateikiami Microsoft Excel formatu.

**V SKYRIUS**

**ROKIŠKIO RAJONO SAVIVALDYBĖS VALDOMŲ ĮMONIŲ IR VIEŠŲJŲ ĮSTAIGŲ PLANUOJAMOS PASIEKTI PAGRINDINIŲ VEIKLOS RODIKLIŲ REIKŠMĖS**

Šioje dalyje pateikiama informacija apie savivaldybės valdomų įmonių ir viešųjų įstaigų – UAB „Rokiškio vandenys“, UAB „Rokiškio autobusų parkas“, AB „Rokiškio komunalininkas“, VšĮ Rokiškio pirminės asmens sveikatos priežiūros centro, VšĮ Rokiškio ligoninės, VšĮ Rokiškio psichikos sveikatos centro 2024–2026 m. planuojamas pasiekti pagrindinių veiklos rodiklių reikšmes.

Pagrindiniai veiklos rodikliai, atsižvelgiant į savivaldybės valdomų įmonių ir viešųjų įstaigų veiklą, jų tikslus, suprantami kaip rodikliai, geriausiai parodantys savivaldybės plėtros tikslų siekimą. Nustatyti pagrindiniai veiklos rodikliai yra susiję su Rokiškio rajono savivaldybės
strateginio plėtros plano iki 2030 metų tikslais ir Rokiškio rajono savivaldybės
2024–2026 metų strateginio veiklos plano programų uždaviniais.

**3 lentelė. Savivaldybės valdomų įmonių ir viešųjų įstaigų planuojami pasiekti pagrindiniai veiklos rodikliai ir jų reikšmės**

|  |  |  |  |
| --- | --- | --- | --- |
| **Eil. Nr.** | **Savivaldybės valdomos įmonės ar viešosios įstaigos pavadinimas** | **Rodiklio pavadinimas, matavimo vnt.**  | **Planuojamos rodiklių reikšmės** |
| **2024 metais** | **2025 metais** | **2026** **metais** |
| 1 | 2 | 3 | 4 | 5 | 6 |
| ***Savivaldybės valdomų įmonių planuojami pasiekti pagrindiniai veiklos rodikliai ir jų reikšmės*** |
| 1.1. | UAB Rokiškio vandenys | Įdiegtos geriamojo vandens gerinimo priemonės - įrengti nauji vandens gerinimo įrenginiai |  2 | 3 | 3 |
| Vidutinis reagavimo laikas į iškvietimus | ne daugiau kaip 60 min nuo avarinio pranešimo užfiksavimo | ne daugiau kaip 60 min nuo avarinio pranešimo užfiksavimo | ne daugiau kaip 60 min nuo avarinio pranešimo užfiksavimo |
| Didinti geriamojo vandens ir nuotekų tinklų plėtrą - vykdyti projektą „Geriamojo vandens tiekimo ir nuotekų tvarkymo paslaugų prieinamumo didinimas Rokiškio savivaldybėje“ | Vykdomas projektas | Vykdomas projektas | Vykdomas projektas |
| 1.2. | UAB Rokiškio autobusų parkas | Teikiamų paslaugų didėjimas | ne mažiau kaip 5 proc. | ne mažiau kaip 5 proc. | ne mažiau kaip 5 proc. |
| Pagrįstų skundų kiekis | mažiau nei 5 skundai per metus | mažiau nei 5 skundai per metus | mažiau nei 5 skundai per metus |
| Įsigyti naujesni (nuo 2002 m.) autobusai | ne mažiau kaip 4 vnt. per metus | ne mažiau kaip 4 vnt. per metus | ne mažiau kaip 4 vnt. per metus |
| 1.3. | AB Rokiškio komunalininkas | Akcijų supirkimo iš mažųjų bendrovės akcininkų vykdymas | Akcijų paketas, priklausantis bendrovei, sudarys bent 95 proc. akcijų | Akcijų paketas, priklausantis bendrovei, sudarys bent 95 proc. akcijų | Akcijų paketas, priklausantis bendrovei, sudarys bent 95 proc. akcijų |
| Kosmetiškai suremontuotas pirties pastatas | Vykdoma | - | - |
| Pagrįstų skundų kiekis | mažiau nei 5 skundai per metus | mažiau nei 5 skundai per metus | mažiau nei 5 skundai per metus |
| Įsigyta technika, įranga ir (ar) transporto priemonės rūšiuojamų atliekų išvežimui | 2 (šiukšliavežė ir kt. įranga) | 2 | 2 |
| ***Viešųjų įstaigų planuojami pasiekti pagrindiniai veiklos rodikliai ir jų reikšmės*** |
| 1.4. | VšĮ Rokiškio pirminės asmens sveikatos priežiūros centras | \* | \* | \* | \* |
| 1.5. | VšĮ Rokiškio psichikos sveikatos centras | \* | \* | \* | \* |
| 1.6. | VšĮ Rokiškio rajono ligoninė | \* | \* | \* | \* |

*\* Rodikliai ir planuojamos jų reikšmės nustatytos kasmet tvirtinamu Lietuvos Respublikos sveikatos apsaugos ministro įsakymu „Dėl Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių siektinų reikšmių sąrašo patvirtinimo“.*

**VI SKYRIUS**

**KITA SVARBI INFORMACIJA**

Prie Rokiškio rajono savivaldybės 2024–2026 metų strateginio veiklos plano pridedamas priedas – Rokiškio rajono savivaldybės administracinės naštos mažinimo priemonių planas, parengtas pagal Lietuvos Respublikos administracinės naštos mažinimo įstatyme ir kituose teisės aktuose nustatytus reikalavimus.

**4 lentelė. Administracinės naštos mažinimo priemonės, jų vertinimo kriterijai, atsakingi vykdytojai**

|  |  |  |  |  |
| --- | --- | --- | --- | --- |
| **Eil. Nr.**  | **Priemonės pavadinimas** | **Vertinimo kriterijus, matavimo vnt.** | **Atsakingas vykdytojas** | **Planas** |
| **2024** | **2025** | **2026** |
| 1. | Savivaldybės biudžetinių ir viešųjų įstaigų siunčiamų raštų, pasirašytų el. parašu, skaičiaus didinimas  | Savivaldybės biudžetinių ir viešųjų įstaigų parengtų siunčiamų raštų, pasirašytų el. parašu, dalis nuo bendro parengtų siunčiamų raštų skaičiaus, proc. | Bendrasis skyriusSavivaldybės biudžetinės ir viešosios įstaigos | 50 | 60 | 70 |
| 2. | Perėjimas prie Dokumentų valdymo bendrosios informacinės sistemos (DBSIS)  | Savivaldybės biudžetinių ir viešųjų įstaigų, prijungtų prie Dokumentų valdymo informacinės sistemos, skaičius | Bendrasis skyrius | 31 |  |  |
| 3. | Rajono gyventojų apklausų dėl savivaldybės administracijos teikiamų administracinių ir viešųjų paslaugų kokybės vykdymas | Įgyvendintų apklausų metu gautų konstruktyvių pasiūlymų skaičius, vnt. | Bendrasis skyriusTurto valdymo ir ūkio skyriusArchitektūros ir paveldosaugos skyriusCivilinės metrikacijos ir archyvų skyriusSocialinės paramos ir sveikatos skyriusŽemės ūkio skyriusStatybos ir infrastruktūros plėtros skyriusKomunikacijos ir kultūros skyriusŠvietimo ir sporto skyriusTeisės ir personalo skyriusRRSA seniūnijos | 2 | 2 | 2 |
| 4. | Rajono verslo subjektų apklausų dėl savivaldybės administracijos teikiamų administracinių ir viešųjų paslaugų kokybės vykdymas | Įgyvendintų apklausų metu gautų konstruktyvių pasiūlymų skaičius, vnt. | Strateginio planavimo ir investicijų skyriusTurto valdymo ir ūkio skyriusArchitektūros ir paveldosaugos skyriusŽemės ūkio skyriusCivilinės metrikacijos ir archyvų skyriusStatybos ir infrastruktūros plėtros skyriusKomunikacijos ir kultūros skyriusRRSA seniūnijos | 1 | 1 | 1 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_